Subotička policija dobila novo vozilo | Vojvodina uživo\nNaslovna ‣ Vojvodina ‣ Bačka ‣ Subotička policija dobila novo vozilo\nSubotička policija dobila novo vozilo\nGradonačelnik Subotice Stevan Bakić uručio je danas novo vozilo Policijskoj upravi u Subotici. Za nabavku višenamenskog vozila, koje će koristiti saobraćajna policija, opredeljeno je 3.6 miliona dinara iz budžeta Saveta za bezbednost saobraćaja u koji se slivaju sredstva od naplaćenih kazni.\n„Zadovoljstvo mi je što našoj Policijskoj upravi mogu da uručiim novo vozilo i što mogu da pomognem njenim naporima da obezbedi što kvalitetniju bezbednost u saobraćaju na teritoriji našeg grada. Vozilo je marke “Fiat Ducato”, opremljeno je za ispunjavanje specifičnih zadataka saobraćajne policije”, istakao je gradonačelnik Stevan Bakić. “Napominjem da se 30 odsto novca od naplaćenih kazni dodeljuje lokalnoj samoupravi. Izuzetno sam ponosan na raspodelu tih sredstava koju sprovodi Savet za bezbednost saobraćaja Grada Subotice. Uz materijalno opremanje policije u ovogodišnjem programu je i organizacija edukacije, video promocija dodela besplatnih auto sedišta za decu, kao i mnoge druge stvari, koje afirmišu bezbednost saobraćaja u našem gradu.\nVozilo će doprineti bržem i efikasnijem radu saobraćajne policije.\n“Subotica leži na Koridoru 10 i ima “Ipsilon” krak, te su tokom turističkih sezona povećane frenkvencije saobraćaja. Ovo vozilo će itekako tehnički da unapredi rad pripadnika saobraćajne policije, a samim tim da poveća stepen bezbednosti u većim gužvama, u većim dešavanjima kao što su saobraćajne nezgode, ubrzaće bezbednost saobraćaja, brže i efikasnije ćemo odraditi uviđaj saobraćajne nezgode”, objašnjava Borivoj Mucalj, načelnik PU Subotica.\nU Subotici će se graditi prva gigafabrika litijum-jonskih baterija u Evropi: Posao za 2.000 radnika\nPepsiCo seli proizvodnju čipsa iz Laktaša u Bački Petrovac\nMesec knjige – besplatno učlanjenje u biblioteku u Bačkoj Palanci\nVelika zaplena narkotika na autoputu kod Subotice\nU Subotici otvorena 50-a jubilarna prodavnica “PEPCO”


Princeza Katarina – mecena prvog regionalnog Veuve Clicquot Business Woman Award – Fond NJ.K.V. Princeze Katarine\nWritten by Stefan Milanovic on 02. 12. 2016. in vesti\nBeograd je imao čast da bude domaćin prvog regionalnog finala izbora za najuspešniju poslovnu ženu u jugoistočnoj Evropi, Veuve Clicquot Business Woman Award, a mecena ove važne nagrade je Njeno Kraljevsko Visočanstvo Princeza Katarina. U trci za ovu prestižnu titulu našlo se 5 dama iz regiona, i to iz Srbije, Crne Gore i Hrvatske.\nMecena prvog regionalnog Veuve Clicquot Business Woman Award, Njeno Kraljevsko Visočanstvo Princeza Katarina u svom obraćanju podržala je rad svih uspešnih žena i ohrabrila ih u daljem usavršavanju i misiji da budu primer drugim damama.\nNakon finalne dodele nagrada, pobednica regionalnog izbora imaće priliku da se druži sa uspešnim poslovnim ženama iz celog sveta i učestvuje na završnoj večeri u Francuskoj, u gradu Reims, na kojoj će se okupiti pobednice svih zemalja u kojima se dodeljuje ova prestižna nagrada. Među damama koje su se našle u finalu, nalaze se Mila Litvinjenko („AURA“) i Olivera Stojanović („Absolut time“) iz Srbije, Marina Banović Džuver (dizajner) iz Crne Gore, kao i Urška Sršen („Bellabeat“) i Martina Bienenfeld (Turistička zajednica grada Zagreba) iz Hrvatske.


Ubijen guverner i šef policije za sjeverni Avganistan\nGuverner lokalne provincije, šef policije za sjeverni Avganistan, kao i nekoliko avganistanskih i pripadnika međunarodnih snaga poginuli su danas u samoubilačkom napadu na rezidenciju guvernera u pokrajini Takar, rekle su međunarodne snage i policija.\nEksplozija se dogodila tokom sastanka zvaničnika u rezidenciji guvernera provincije Takar, rekao je Lal Mohamad Ahmadzai, regionalni portparol avganistanske policije.\nOn je dodao da je general Daud Daud, šef policije za sjeverni Avganistan poginuo u ovom napadu.\nDaud, bivši ministar unutrašnjih poslova, zadužen za borbu protiv droge, bivši je tjelohranitelj Ahmada Šaha Masuda, harizmatičog tadžikistanskog lidera koji je komandovao Sjevernom alijansom i koji je poginuo u samoubilačkom napadu Al kaide dva dana prije napada na SAD 11. septembra 2001. godine.\nTim Džejms, portparol međunarodne vojne koalicije rekao je da prema prvim informacijama ima veliki broj žrtava među pripadnicima međunarodne koalicije i avganistansiih snaga bezbjednosti, ali nije mogao da iznese detalje.


Općina Pale šesti pridruženi član Evropskog pokreta u BiH - Klix.ba\nOpćina Pale šesti pridruženi član Evropskog pokreta u BiH\n5.2.2009. u 11:56\nNakon Zenice, Gračanice, Zvornika, Viteza i Šekovića, Općina Pale je postala šesti pridruženi član Evropskog pokreta u Bosni i Hercegovini, saopćeno je iz ovog pokreta.\nPotpisivanjem Memoranduma o suradnji i razumijevanju, Općina Pale istovremeno pristupa "Uniji evropskih gradova - BH Višegradska grupa“, čije osnivanje i pokretanje Evropski pokret, uz podršku zemalja članica Višegradske grupe, priprema za kraj aprila.\nCilj je formiranjem "Unije evropskih bh. gradova“ stvoriti nukleus za stvaranje "evropskog lobija“ i evropske klime u Bosni i Hercegovini. Pored Češke, za vrijeme čijeg predsjedavanja EU će biti formiran "evropski lobi“ u BiH, te Mađarske, Poljske i Slovačke, kao zemalja članica Višegradske grupe, svoje učešće su, kao gosti osnivačke konferencije, nagovijestili predstavnici ambasada Danske, Švedske i Slovenije.\nU vezi s formiranjem "Unije evropskih bh. gradova“, do sada su obavljeni razgovori s predstavnicima Grada Sarajeva, ts općins Doboj i Goražde, dok se očekuje pozitivan odgovor iz Tuzle i Banje Luke, općina Bihać, Čapljina i Višegrad, s kojima tek predstoje razgovori.\nPovratnik ubio zmiju u centru Srebrenice\n05.02.2009. u 12:02\nUgrožene šanse Hrvatske za EU\n05.02.2009. u 11:50


U Beogradu otvorene i dve noćne kovid ambulante, u Zemunu i na Paliluli - www.lobi-info.rs\nMarija K. 25. juna 2020., 14:02 3.9k Views\nAmbulanta u Zemunu nalazi se u ulici Cara Dušana 176, dok se palilulska ambulanta nalazi u ulici Čarli Čaplina 18.\nPoslednjih dana se u Srbiji beleži porast broja obolelih od korona virusa, a najviše novozaraženih je baš u Beogradu.\nBaš zato je ponovo aktivirana i kovid bolnica KBC „Bežanijska kosa“, a aktivne su i dalje kovid ambulante u svim domovima zdravlja.\nIz Ministarstva zdravlja apeluju na građane koji imaju simptome i sumnju na korona virus, da se prvo jave u kovid ambulante matičnog doma zdravlja gde će biti pregledani.\nU ovim ambulantama biće im urađena dijagnostika – pregled, rendgen pluća, laboratorijska analiza i brzi test ukoliko ima potrebe – rekao je za Tanjug državni sekretar Ministarstva zdravlja Aleksandar Stefoski.\nLekari iz kovid ambulanti upućuju pacijente u Kliniku za infektivne i tropske bolesti ili KBC Bežanijska kosa, pod uslovom da je to potrebno.\nKada su u pitanju kovid ambulante pri domovima zdravlja, zakazivanje nije potrebno, a njihovo radno vreme je od 07.00 do 20.00 časova radnim danima, kao i od 08.00 do 18.00 vikendom.\nDve novootvorene ambulante biće građanima na raspolaganju i tokom noći.\nPrethodna objava Elektronski upis u srednje škole\nSledeća objava Večeras se otvara letnja pozorišna scena na stadionu Tašmajdan


Vlada Srbije poništila nezavisnost Kosova! - Kozarac.ba\nVlada Srbije usvojila je danas Odluku o poništavanju protivpravnih akata privremenih organa samouprave na Kosovu o proglašenju jednostrane nezavisnosti.\nKako se navodi u saopćenju, Vlada je na sjednici u Beogradu zatražila hitno sazivanje vanrednog zasjedanja Narodne skupštine Srbije, koja bi trebala potvrditi Vladinu odluku.\nDanašnjom odlukom se poništavaju akti i radnje privremenih organa samouprave na Kosovu kojima se proglašava jednostrana nezavisnost, jer “narušavaju suverenitet i teritorijalnu cjelokupnost Srbije, zajemčenu Ustavom Srbije, Poveljom UN, Rezolucijom Vijeća sigurnosti UN 1244 od 1999. godine i drugim rezolucijama Vijeća sigurnosti UN, kao i važećim međunarodnim pravom”.\nDodaje se da ti akti i radnje “predstavljaju nasilno i jednostrano otcjepljenje dijela teritorije Srbije i zato su nevažeći i ništavni”.\n– Ovi akti i radnje ne proizvode nikakvo pravno djejstvo u Srbiji, kao ni i u međunarodnom pravnom poretku. Jednostrano otcjepljenje dijela teritorije suverene države predstavlja pravno nasilje nad Srbijom i nasilje nad važećim međunarodnim pravom, navodi se u odluci.\nDodaje se da Vlada Srbije Odlukom potvrđuje da je Kosovo neotuđivi dio jedinstvenog i nedjeljivog ustavnog i državnopravnog poretka Srbije na osnovu Ustava Srbije i Povelje UN.\n– Vlada Srbije i ovom Odlukom potvrđuje da su Srbi i svi građani Kosova koji priznaju državu Srbiju u potpunosti punopravni i ravnopravni građani Srbije i da imaju puno pravo da ne priznaju nelegalne akte o proglašavanju jednostrane nezavisnosti, navodi se u Odluci.\nVlada je potvrdila spremnost da na teritoriji Kosova provodi Ustav i zakone, kao i cjelokupan pravni poredak Srbije.\nTakođer, Vlada zahtijeva da i sve druge Ustavom određene državne institucije i organi Srbije preduzmu sve ustavne i zakonske akte i mjere kojima se obezbjeđuje i osigurava Ustavom Srbije zajemčena jedinstvenost i nedjeljivost teritorije Srbije.\n– Vlada Srbije proglašava ništavnim sve odluke organa Evropske unije (EU) o slanju misije na Kosovo. Kao protivpravne, ove odluke za Srbiju nemaju nikakvo pravno djejstvo i ne proizvode bilo kakve obaveze Srbije prema EU, niti prema bilo kome ko bi ih provodio, navodi se.\nVlada je zatražila hitno sazivanje sjednice Vijeća sigurnost UN na kojoj bi saglasno Povelji UN i Rezoluciji Vijeća sigurnosti UN 1244 odmah bio poništen “protivpravni akt o proglašavanju jednostrane nezavisnosti pokrajine”.\nTakođer je zatraženo da specijalni predstavnik generalnog sekretara UN preduzme sve mjere koje mu stoje na raspolaganju prema Rezoluciji 1244 Vijeća sigurnosti UN, kao i prema drugim aktima tog organa UN, da spriječi kršenje Povelje UN i Rezolucije 1244 Vijeća sigurnosti UN i da odmah poništi sve akte i radnje kojima se protivpravno proglašava jednostrana nezavisnosti pokrajine.\nVlada je zatražila od svih država članica UN da poštuju suverenitet i teritorijalni integritet Srbije, saglasno međunarodnom pravu, Povelji UN i Rezoluciji 1244 Vijeća sigurnosti UN.\nZatražena informacija o nestanku dokumenta\nDodik: Razumijem zahtjev SPONA-e, ali u eventualne akcije treba oprezno ući


Đerlek: Budžet netransparentan, previše sredstava ide na kazne i usluge po ugovoru | SANA\nHome Vijesti Đerlek: Budžet netransparentan, previše sredstava ide na kazne i usluge po ugovoru\nĐerlek: Budžet netransparentan, previše sredstava ide na kazne i usluge po ugovoru\n21. 12. 2020. 18:55\nOdbornici Skupštine grada Novog Pazara raspravljaju o 35 tačaka, među kojima su rebalans budžeta za tekuću i nacrt lokalnog budžeta za predstojeću godinu. Odbornik SPP-a Edin Đerlek kazao da je budžet netransparentan ukazavši na zvanične podatke sa sajta transparentnosti Srbije.\n– Ja moram da čestitam koleginici Senadi na ovako veštom i elokventnom predstavljanju budžeta, na način na koji je glorifikovala ovaj budžet neko bi pomislio da je to zaista remek djelo finansijskog planiranja. Mišljenja sam da je gradonačelnik taj koji je trebao da obrazlaže budžet građanima obzirom da je to najvažniji dokument i on je taj koji treba da obajsni zašto se neke pozicije značajno mijenjaju. Kada gledamo ovaj budžet, prvo ću krenuti od onoga što je najvažnije za jedan budžet, a to je transparentnost. Ovaj budžet, to sam i ranije govorio za prethodne budžete, je netransparentan, on je samo prividno transparentan, međutim suštinski on je netransparentan, a obzirom da volim da svoje riječi potkrijepim dokazima i sada imam dokaze za to. Gradonačelnik je maloprije govorio da je Novi Pazar prvi ili drugi po transparentnosti u Srbiji i navodio je transparentnost Srbije kao kuću koja vrši takvu jednu analizu. Međutim, kada uđete u njihove analize vidite da na sajtu transparentnosti Srbije, Novi Pazar stoji na 30. mjestu kada je u pitanju budžet, volio bih da ovo gradonačelnik pogleda. Kada su pitanju javne nabavke, Novi Pazar je na 101. mjestu, gotovo na začelju, jako je važno da se uzme u obzir mjesto Novog Pazara kada je u pitanju budžet i kada su u pitanju javne nabavke, pa onda da se na osnovu toga govori o transparentnosti grada Novog Pazara.\nOn je kazao da Novom Pazaru trebaju kapitalni projekti, kazao da za usluge po ugovoru Grad svaki dan isplaćuje po 700 eura, a da za kazne i penale Grad izdvaja čak 21 milion dinara.\n– Osvrnut ću se i na kapitalne projekte, mi smo od 2016. do 2020. imali nekih 37 kapitalnih projekata, sa 37 kapitalnih projekata pali smo bukvalno samo na 3 projekta o kojima govorimo ove godine a to su komunalna izgradnja komunalne infrastrukture, zemljište i projektno planiranje, međutim mi ne znamo šta to znači zemljište i ne znamo šta to znači projektno planiranje. Obzirom da kapitalni projekti trebaju biti nešto što je nužno i neophodno za građane, smatram da ovdje treba uvrstiti kapitalan projekat javna garaža, o kome sam ranije govorio. Mi smo svi svjesni da imamo jedan opšti kolaps u saobraćaju, da imamo nedostatak parking mjesta, da je to jedan veliki problem u Novom Pazaru i to sam ranije govorio i u trenutku dok ovo govorim, jedan Kruševac koji ima 57.000 stanovnika, koji je duplo manji od Novog Pazara završava izgradnju treće javne garaže. Dakle, ovo je nešto što sigurno treba uvrstiti u kapitalne projekte i mislim da za to samo treba volje, postoji i model javno-privatnog partnerstva, to je model koji je u EU prihvaćen, samo treba postojati volja, međutim koliko vidimo i pored nekoliko apela da se taj problem riješi, ovdje vidimo da niko ne želi da taj projekat uvrsti u kapitalne projekte. Drugo ono što vidimo ovdje sada konkretno vezano za neka povećanja u budžetu, prva stvar jesu dotacija NVO. Kada su u pitanju dotacije NVO, ovdje vidimo 12 miliona više opredjeljeno u odnosu na treći rebalans budžeta ove godine, prošli put smo govorili o tome, nedopustivo ej da grad koji grca u siromaštvu i koji se suočava sa slojevitim problemima da se u takvim okolnostima povećavaju dotacije za NVO pri čemu ne znamo da li su te NVO postojeće ili fiktivne a još manje znamo na šta se troši taj novac. Treća stvar na koju želim da se osvrnem jesu usluge po ugovoru, za te usluge se izdvaja 19,5 miliona, kada to podijelite na radne dane, to znači da ovaj grad svaki dan daje 700 eura za usluge po ugovoru pored svih stručnih službi koje imamo u ovom gradu. Koleginica Senada je spominjala nekoliko kategorija, pogotovo onih ugroženih, meni je drago što je to spomenula, sada ćemo vidjeti koliko mi brinemo o takvim kategorijama, kada malo uporedimo ove podatke. Za kazne i penale mi dajemo 21 milion, to je više od čitavog budžeta za razvoj poljoprivrede, to je dva puta više od ukupnog budžeta za zaštitu životne sredine, to je tri puta više od ukupnog budžeta za stipendije učenicima i studentima, to je četiri puta više od ukupnog budžeta za djecu oboljelu od rijetke bolesti. Je li vam sada jasno za šta mi trošimo naše pare?\nPrevious articleSavjet za budžet i finansije jednoglasno usvojio 5 prijedloga SPP-a za budžetsku 2021.\nNext articleNikšić: Novi Pazar bez rodno odgovorno budžetiranja


Tači: Niko ne može da blokira formiranje kosovske vojske, KFOR nije zauvek na Kosovu | KoSSev\nTači: Niko ne može da blokira formiranje kosovske vojske, KFOR nije zauvek na Kosovu\nSreda 01. novembar 2017, 17:15\nNiko ne može da blokira i uloži veto na proces formiranja kosovske vojske. Svi smo danas ponosni na Kosovske bezbednosne snage u čijem sastavu je 103 pripadnika iz srpske zajednice koji rade rame uz rame sa ostalim pripadnicima, kako bi ojačali ove snage i pripremili ih za transformaciju u Oružane snage Kosova - ključne su poruke kosovskog predsednika, Hašima Tačija, sa okruglog stola "Stav srpske zajednice u vezi sa izmenom mandata KBS-a". Srpski politički predstavnici nisu učestvovali na ovom događaju, iako su bili pozvani, tvrdi kosovski predsednik, prenosi Kim. Okruglom stolu prisustvovali su, sa druge strane, predstavnici nevladinih organizacija "Nova društvena inicijativa" iz Severne Mitrovice i "Humani centar", koji su predstavili rezultate svojih istraživanja. Temu transformacije KBS-a potrebno je uključiti u briselski dijalog, gotovo 90 odsto ispitanih Srba protiv je formiranja kosovske vojske - rezultati su njihovih istraživanja. Događaj je organizovao Kosovski centar za studije bezbednosti i Istražni centar za politike bezbednosti.\n"Bez odlaganja ratifikovati sporazum o demarkaciji"\nNa istom događaju, Tači je pozvao vladu i Skupštinu Kosova da bez odlaganja ratifikuju sporazum o demarkaciji sa Crnom Gorom, potpisan 2015.\n"Stojim čvrsto iza potpisanog sporazuma i mislim da je to fer. Postoje različita mišljenja, ali se činjenice ne menjaju," rekao je Tači, preneo Ljajmi.\nDodao je i da oni imaju procene institucija, međunarodnih stručnjaka, NATO-a, SAD-a i EU:\n"Ko god da traži akademsku ekspertizu, prevazilazeći stručnost NATO-a, Vašingtona i Brisela - verujem da je to štetno. Ako želimo liberalizaciju viznog režima treba da se ratifikuje sporazum o razgraničenju sa Crnom Gorom potpisan u avgustu 2015."\nIsti portal navodi da je Tači uputio ovaj komentar u trenutku kada Vlada Kosova i kosovski premijer Ramuš Haradinaj pokušavaju da revidiraju sporazum iz 2015., ocenjujući ga štetnim za Kosovo.\nKBS nisu pretnja, cilj jačanje mira\nTransformacija KBS je u interesu svih građana Kosova, svih zajednica i bezbednosti i mira na Kosovu i u regionu, kazao je takođe kosovski predsednik, saopšteno je iz njegovog kabineta.\nOružane snage Kosova ne predstavljaju nikakvu vrstu pretnje ni za koga, ističe:\n"Jedini cilj KBS-a danas i Oružanih snaga Kosova sutra - ostaje isti. To je jačanje mira, stabilnosti u regionu i pružanje bezbednosti svim građanima naše zemlje," rekao je on, dodajući da ovaj proces ide prema "završnoj fazi".\nFormiranje Vojske kroz ustavne amandmane\nIako je upravo kosovski predsednik pokrenuo inicijativu usvajanja izmena zakona kojim bi se formirala kosovska vojska, umesto usvajanjem ustavnih amandmana, a za šta su potrebne dve trećine glasova manjinskih zajednica, Hašim Tači sada navodi:\n"Mi želimo da se Oružane snage Kosova formiraju putem ustavnih izmena, ujedinjujući na jednom mestu, u Skupštini Kosova - političku volju svih zajednica na Kosovu."\nTo je, dodaje se u saopštenju, najbolji mogući način da "svi zajedno postignemo veoma bitnu zajedničku vrednost Kosova", odnosno obuhvatanje svih zajednica.\nAko treba razgovaraćemo svakog dana\nTemu transformacije KBS-a uključiti u briselski dijalog, uključiti i lokalnu zajednicu\n"Zaključak do kojeg smo došli je da bi temu transformacije KBS-a trebalo uključiti u briselski dijalog. Trebalo bi i obratiti pažnju na strahove među ljudima, jer zanemarivanje može dovesti do posledica. Lokalna zajednica mora biti uključena u ovu temu," kazala je Jovana Radosavljević iz "Nove društvene inicijative", prenosi RTV Kim.\nHumani centar: Gotovo 90 odsto ispitanih Srba protiv formiranja kosovske vojske\nNVO "Humani centar" uradila je anketu sa oko hiljadu ispitanika na pitanje - da li treba da se formira vojska Kosova?\n"Na osnovu uzorka 87,7 odsto Srba reklo je ne, 8,8 nije iznelo stav, dok je pozitivno odgovorilo 3,5 odsto . To pokazuje veliki stepen nepoverenja srpskog stanovništva prema Bezbednosnim snagama Kosova," naveo je Veroljub Petronijević, javlja ista RTV.\nSvestan briga koje preovlađuju kod srpskih političara i građana o procesu formiranja Oružanih snaga Kosova, navode iz kabineta kosovskog predsednika, Tači je izrazio spremnost da razgovara "svakog dana sa srpskim političarima i građanima Kosova" kako bi im, ističe se - objasnio zašto bi trebalo da se formiraju ove snage.\n"Mi svi zajedno znamo da KFOR ne može zauvek da ostane na Kosovu. Šta više, u interesu KFOR-a i NATO pakta jeste da, što je pre moguće, Kosovo stane na svoje noge, a posebno u segmentu bezbednosti. Na kraju krajeva, Oružane snage će se formirati u potpunoj saradnji sa KFOR-om, NATO paktom i SAD-om," dodao je, stoji u saopštenju iz kosovskog predsedništva.\nSada je, dodaje, preduzeto "nekoliko inicijativa" kako bi se stvorio "potpuni konsenzus sa svim zajednicama o transformisanju KBS-a u Vojsku Kosova".


Ekspertske usluge - Centar za analizu rizika i upravljanje krizama\nCentar za analizu rizika i upravljanje krizama iz Beograda, zajedno sa svojim istaknutim i licenciranim stručnjacima vrši izradu:\nProcene rizika po Nacionalni standard za procenu rizika SRPS A.L2.003, Društvena bezbednost – Procena rizika u zaštiti lica, imovine i poslovanja.\nOvaj standard daje konkretna i precizna uputstva vezana za principe, proces i adekvatnu implementaciju rezultata procene rizika u funkciji donošenja odluka u oblasti zaštite lica, imovine i poslovanja. Područja primene procesa procene rizika u procesu zaštite lica, imovine i poslovanja mogu se odnositi na različite nivoe delovanja – od posebnih funkcija i nivoa, do celokupne organizacije. Celokupan proces procene rizika se odvija kroz identifikaciju, analizu i ocenu određenih rizika sa predlogom konkretnih mera za tretman rizika.\nStandardom su obuhvaćene sledeće kategorije opasnosti:\nRizici opšteg poslovanja\nRizici po bezbednost i zdravlje na radnom mestu i radnoj okolini\nRizici od protivpravnog delovanja internih i eksternih subjekata\nRizici od požara i eksplozija\nRizici od eksplozija\nRizici od neusaglašenosti sa standardima\nRizici u upravljanju ljudskim resursima\nRizici u oblasti informaciono-komunikacionih sistema\nStandard je namenjen sledećim korisnicima:\norganizacijama koje pružaju usluge privatnog obezbeđenja;\norganizacijama koje koriste usluge privatnog obezbeđenja;\norganizacijama koje vrse procenu rizika za sopstvene potrebe\nonima koji interno ili eksterno u organizaciji vrednuju primenu zahteva standarda SRPS A.L2.002 Društvena bezbednost – Usluge privatnog obezbeđenja – Zahtevi i uputstvo za ocenjivanje usaglašenosti ili je proveravaju u pogledu usaglašenosti sa zahtevima standarda SRPS A.L2.002 Društvena bezbednost – Usluge privatnog obezbeđenja – Zahtevi i uputstvo za ocenjivanje usaglašenosti;\nonima kojima je potrebno da se međusobno razumeju upotrebljavajući terminologiju koja se koristi u oblasti privatnog obezbeđenja;\nonima koji interno ili eksterno pružaju savetodavnu ili edukativnu pomoć organizaciji u vezi sa standardom SRPS A.L2.002 Društvena bezbednost – Usluge privatnog obezbeđenja – Zahtevi i uputstvo za ocenjivanje usaglašenosti koji odgovara toj organizaciji.\nAkta o proceni rizika u skladu sa Zakonom o bezbednosti i zdravlju na radu („Službeni list RS“ broj 101/05).\nPoslodavac je dužan da donese Akt o proceni rizika u pismenoj formi za sva radna mesta u radnoj okolini i da utvrdi način i mere za njihovo otklanjanje. Poslodavac je takođe dužan da izmeni Akt o proceni rizika u slučaju pojave svake nove opasnosti i promene nivoa rizika u procesu rada. Procena rizika je sistemsko evidentiranje i procenjivanje svih faktora u procesu rada koji mogu uzrokovati nastanak povreda na radu, oboljenja ili oštećenja zdravlja i utvrđivanje mogućnosti, odnosno načina sprečavanja, otklanjanja ili smanjenja rizika.\nAkt o proceni rizika je Akt koji sadrži opis procesa rada sa procenom rizika od povreda ili oštećenja zdravlja na radnom mestu u radnoj okolini i mere za otklanjanje ili smanjivanje rizika u cilju poboljšanja bezbednosti i zdravlja na radu.\nRadno mesto sa povećanim rizikom je radno mesto utvrđeno aktom o proceni rizika na kome, i pored potpuno ili delimično promenjenih mera u skladu Zakonom i podzakonskim aktima, postoje okolnosti koje mogu da ugroze bezbednost i zdravlje zaposlenog. Prilikom procene rizika sagledava se organizacija rada, radni procesi, sredstva za rad, sirovine i materijali koji se koriste u tehnološkim i radnim procesima, sredstva i oprema za ličnu zaštitu na radu, kao i drugi elementi koji mogu da izazovu rizik od povreda na radu, oštećenja zdravlja ili oboljenja zaposlenog.\nOpšte podatke o poslodavcu\nOpis tehnološkog i radnog procesa, opis sredstava za rad i njihovo grupisanje, i opis sredstava i opreme za ličnu zaštitu na radu\nSnimanje organizacije rada\nPrepoznavanje i utvrđivanje opasnosti i štetnosti na radnom mestu i u radnoj okolini\nProcenjivanje rizika u odnosu na opasnosti i štetnosti\nUtvrđivanje načina i mera za otklanjanje, smanjenje ili sprečavanje rizika\nProcene ugroženosti od elementarnih nepogoda i drugih nesreća kao i izradu Planova zaštite i spasavanja u skladu sa Zakonom o vanrednim situacijama Republike Srbije (Sl. Glasnik RS, br. 111/09, 92/11, 93/12) i Uputstvom o metodologiji za izradu procene ugroženosti i planova zaštite i spasavanja u vanrednim situacijama (Sl. glasnik RS broj 96/2012)\nProcena ugroženosti od elementarnih nepogoda i drugih nesreća je osnovni dokument za izradu Plana zaštite i spasavanja u vanrednim situacijama. Obavezu izrade procene ugroženosti od elementarnih nepogoda i drugih nesreća imaju svi subjekti zaštite i spasavanja:\norgani državne uprave, organi autonomne pokrajine i organi jedinica lokalne samouprave;\nprivredna društva, druga pravna lica i preduzetnici (u daljem tekstu: privredna društva i druga pravna lica);\ngrađani, grupe građana, udruženja, profesionalne i druge organizacije.\nProcena je dokument kojim se identifikuju opasnosti, izvori i oblici ugrožavanja, mogući efekti i posledice, procena ugroženosti-rizika, sagledavanje snaga, sredstava i preventivnih mera za odgovor na opasnosti izazvane elementarnim nepogodama i drugim nesrećama, zaštitu i spasavanje života i zdravlja ljudi, životinja, zaštite materijalnih, kulturnih dobara i životne sredine.


» Važna podrška vršnjaka studentima sa hendikepom\nPodrška studenata sa hendikepom u visokoškolskim ustanovama kroz njihovo osnaživanje, ali i kroz razvoj inovativnih servisa i senzibilisanosti većinske studentske populacije, kako bi razumeli kolege sa hendikepom na svojim fakultetima, glavni su elementi projekta “Samostalno u akademskom životu kroz jačanje kapaciteta vršnjačke zajednice” o kome je bilo reči na konferenciji Udruženje studenata sa hendikepom održanom u EU info centru. sprovodi uz podršku Sekretarijata za socijalnu zaštitu Beograda.\nNa konferenciji Udruženja, održanoj u okviru projekta u EU info centru, Milan Janković, izvršni direktor Udruženja studenata sa hendikepom istakao je da je važno da mladi sa hendikepom imaju podršku svojih vršnjaka.\nPredstavnici studentskih parlamenata kao i drugi studenti, koji su prošli radionice u cilju unapređenja podrške studentima sa hendikepom, mogu biti kvalitetan resurs koji će pružiti podršku studetnima sa hendikepom, rekao je Janković.\nTokom projekta je izvršena i obuka studenata sa hendikepom u cilju njihovog osnaživanja i većeg nivoa informisanosti.\nProjekat omogućuje i izdavanje Vodiča za bolji položaj mladih sa hendikepom koji treba da obezbedi širenje inkluzivnosti za buduće generacije i promoviše stvaranje jednakih mogućnosti u visokom obrazovanju za sve studente.\nProfesor Slobodan Cvejić podsetio je da je u okviru projekta “Jednak pristup za sve: jačanje socijalne dimenzije za jaču oblast evropskog visokog školstva”, koji je Evropska unija finansirala u okviru Tempus programa, nabavljena oprema u vrednosti od 80,000 evra sa ciljem da pomogne studentima sa hendikepom.\nMeđutim, kako je rekla Bojana Dimitrijević, doktorant na Fakultetu političkih nauka, potrebno je i da same osobe sa hendikepom budu mnogo aktivnije u borbi za svoja prava i ravnopravnost u zajednici, naročito kad je reč o akademskim građanima.\nEU info centarljudska pravamladiSrbija


Poseta visoke poslovne delegacije Kine i Hong Konga daje impuls mogućnostima za saradnju i investicije u Srbiji - Nira Press\nPočetna » Poseta visoke poslovne delegacije Kine i Hong Konga daje impuls mogućnostima za saradnju i investicije u Srbiji\nZajednička poslovna delegacija Kine i Hong Konga boravi u trodnevnoj poseti Beogradu koja je posvećena razgovorima o mogućnosti saradnje i plasiranja investicija u Srbiji.\nU sklopu misije koju su zajednički organizovali Biro za trgovinu i ekonomski razvoj specijalnog administrativnog regiona Hong Konga (PARHK) i Ministarstvo trgovine Narodne Republike Kine, našu zemlju je posetilo 70 investitora i poslovnih eksperata iz Kine i Hong Konga. Među delegatima se nalaze i stručnjaci iz oblasti finansija, konsaltinga, arhitekture, energetike, građevinarstva, prava, računovodstva, transporta, logistike i drugih sektora.\nNa današnjoj konferenciji održanoj ovim povodom, viši saradnik za strateška ulaganja u Razvojnoj agenciji Srbije Nemanja Jevtović predstavio je članovima delegacije ekonomsku perspektivu i investicione mogućnosti u Srbiji, dok su predstavnici vodećih srpskih kompanija govorili o svojim infrastrukturnim projektima. Organizovane su i posebne biznis sesije, sa ciljem da se gosti iz Kine i Hong Konga upoznaju sa potencijalnim poslovnim partnerima u našoj zemlji.\nGeneralni direktor Sektora za Tajvan, Hong Kong i Makao u Ministarstvu trgovine Narodne Republike Kine, Sun Tong, izrazio je tokom radnog ručka zadovoljstvo prvom posetom Srbiji, naglasivši da su Kina i Srbija u prethodnom periodu ostvarile najbolju poslovnu saradnju do sada.\n„Došli smo da bismo proširili saradnju u okviru inicijative ’Pojas i put’, budući da Srbija ima veoma bitan geografski položaj, kao most između istoka i zapada“, rekao je Tong, najavivši brojne zajedničke projekte srpskih i kineskih kompanija u oblastima trgovine, investicija i infrastrukture, gde je primetan trend ubrzane saradnje.\nKineske kompanije su angažovane na velikim infrastrukturnim projektima u Srbiji, dok kompanije iz Hong Konga pružaju usluge iz oblasti informacionih tehnologija, bankarstva, konsaltinga itd. Na skupu je istaknuto da postoje značajne mogućnosti za proširenje ove vrste saradnje na srpskom tržištu, što pruža perspektivu i za veće učešće domaćih kompanija u velikim investicionim projektima.\nZamenik komesara u Birou za realizaciju projekta „Pojas i put“, trgovinu i razvoj PARHK-a, Kora Ho stavila je u svom govoru fokus na saradnju u okviru inicijative Pojas i put.\n„Saradnja na inicijativi ’Pojas i put’ otvara novo razdoblje u jačanju trgovinskih odnosa između naših dveju zemalja i predstavlja potencijal za razvoj investicionog ciklusa u Srbiji “, istakla je Ho i dodala da su, pored početka izgradnje pruge Beograd – Budimpešta, na kome su zajednički angažovane kineske i srpske kompanije, u toku i pripreme za izgradnju srpsko-kineskog industrijskog parka. Takođe, Ho je dodala da Hong Kong može predstavljati ulaznu tačku za srpske kompanije ka azijskom tržištu, dok se obim poslovne saradnje može razvijati kroz zajednički know how i razmenu tehnologija.\nStiven Lijang, pomoćnik izvršnog direktora Saveta za trgovinski razvoj Hong Konga (STRHK), poslovne asocijacije koje organizuje posetu kineske delegacije, istakao je ulogu Hong Konga u razvijanju poslovnih perspektiva Kine na globalnom planu, uključujući i Bliski istok, budući da je oko 60% kineskih investicionih projekata povezano sa Hong Kongom.\n„Hong Kong pruža usluge visokog kvaliteta koje predstavljaju podršku projektima u okviru inicijative „Pojas i put“. Naša podrška uključuje finansiranje infrastrukturnih i građevinskih projekata i pružanje niza profesionalnih usluga, uključujući dju dilidžens, računovodstvo i osiguranje, kao i upravljanje rizikom i rešavanja sporova“, rekao je Lijang.\nTokom posete Srbiji, članovi kineske delegacije su posetili radove na projektu Kostolac B i na deonici autoputa Е 763 tj. Koridora 11, obavivši razgovore sa brojnim srpskim privrednicima. Pored toga, poslovna delegacija Kine i Hong Konga uputila je poziv Ministarstvu građevinarstva, saobraćaja i infrastrukture Republike Srbije da uzvrati posetu.\nTrgovinske veze između Hong Konga i Srbije razvijaju se već niz godina. Hong Kong je tokom 2018. godine u Srbiju izvezao robu u vrednosti većoj od 139 milijardi američkih dolara, dok je uvoz premašio 12 milijardi američkih dolara.\nSa stanovišta kineskih investitora, Srbija se sve više posmatra kao pogodna destinacija za investicije, zahvaljujući sve većem broju projekata povezanih sa inicijativom „Pojas i put“ u ovom regionu. Kumulativno, kineske strane direktne investicije u Srbiji u 2017. godini dostigle su gotovo 170 miliona američkih dolara*, a brojni projekti su u pripremi.


City Magazine | Stari zapisi na novom zadatku: Naučnici koriste istorijske izvore da bi rekonstruisali učestalost poplava u Evropi - City magazine\nStari zapisi na novom zadatku: Naučnici koriste istorijske izvore da bi rekonstruisali učestalost poplava u Evropi\nAUTOR: Ljubisav Panić 11 Aug, 2020\nBujice koje uništavaju sve pred sobom stvaraju traume u kolektivnom sećanju čoveka. Poplave su zabeležene u Epu o Gilgamešu pre više od 2000 godina, ali i u mnogim drugim tekstovima. Zahvaljujući istorijskim izvorima, naučnici polako dolaze do saznanja koliko su izlivanja reka bila česta u prošlosti i pružaju doprinos razumevanju klimatskih promena.\nPraksa vođenja zabeleški na evropskom kontinentu ponekad je bila veoma detaljna. „Pljuskovi grada padali su pre i posle Beltejna [prvog maja], uz sevanje i grmljavinu, uništavajući cvat, pasulj i voće u svim delovima Irske koje su pogodili. Jedan od tih pljuskova, na istoku, imao je komade grada duge nekoliko inča, koji su naneli velike povrede ljudima… Bio je još jedan… kod manastira Bojla i, kako smo čuli od ljudi sa tog mesta, čamci su mogli da plutaju iznad poda velike monaške crkve“, zabeleženo je u analima irske provincije Konot 1471. godine.\nJedna od najrazornijih poplava pogodila je Poljsku pre deset godina (foto boston.com)\nOslanjajući se na slične izvore, Gunter Blošl, hidrolog sa Tehnološkog univerziteta u Beču, prikupio je podatke o izlivanjima 103 evropske reke u poslednjih 500 godina, pri čemu je prepoznao devet perioda sa učestalim poplavama. Njegova studija, nedavno objavljena u časopisu Nature, ne donosi lepe vesti – poslednje tri decenije imaju više poplava od drugih intervala. Pored toga, neobično je što su svi prethodni periodi, za razliku od sadašnjeg, bili obeleženi hladnijom klimom.\nPoplava u Obrenovcu 2014. godine (foto blic.rs)\nPrema procenama koje je Evropska agencija za životnu sredinu objavila pre četiri godine, evropski kontinent moglo bi zadesiti pet puta više poplava do sredine veka. Mnoge velike reke, uključujući Dunav i Rajnu, ostale su bez rukavaca koji su nekada primali veliku količinu vode. U Mađarskoj, na primer, oko petine stanovništva živi na ukroćenim i prilagođenim plavnim ravnicama. Izgradnja auto-puteva, železničkih pruga, zgrada i drugih objekata, uz značajan doprinos klimatskih promena, ne sluti na dobro. Pojedine zemlje, poput Nemačke, problem rešavaju uklanjanjem barijera u slabo naseljenim područjima i omogućavanjem da reke nesmetano teku.\nReprodukcija duboreza koji prikazuje poplave u Glauhauu iz 1854. godine (foto nature.com)\nDok klimatolozi dobro beleže prosečne temperature na planeti, lokalne vremenske prilike nepredvidljive su na duži period. Tabloidi koji usred leta najavljuju najhladniju zimu slobodno se mogu baciti u kantu za otpatke. Poplave, međutim, ne zavise samo od kratkotrajnih ali obilnih padavina, već i od topljenja snega, globalnih uticaja i mnogih drugih parametara. Imajući sve u vidu, postavlja se pitanje koliko se uopšte možemo osloniti na podatke iz starih tekstova.\nSlika Etorea Reslera Fransa iz 1883. godine prikazuje jednu od poplava u Rimu (foto pinterest.cl)\nIstorijska klimatologija nastala je u prvoj polovini 20. veka, od kada je značajno napredovala. Naučnici su svesni ograničenja arhivskog materijala, zbog čega koriste dodatne metode da bi proverili da li su na dobrom putu. Godovi drveća se, na primer, upotrebljavaju kao dopunski, komparativni izvor, jer se merenjem njihove gustine, debljine i izotopa mogu dobiti podaci o vremenskim prilikama. Mana je što se na taj način dobijaju samo informacije iz sezona tokom kojih drvo raste, a prednost što ipak nema toliko praznina koliko ostaje iza istorijskih zapisa.\nStanovnici hodaju kroz poplavljenu ulicu u Mađarskoj 2010. godine (foto boston.com)\nNaučnik Nazareno Diodato upoređivao je podatke do kojih je došao sa drugim istraživanjima i uvideo preklapanja. Prema tekstu objavljenom na sajtu Kraljevskog meteorološkog društva, njegova pažnja bila je usmerena samo na Italiju i period od 800. do 2017. godine. Diodato je pronašao 150 relevantnih istorijskih izvora, čime je obuhvatio više od 650 poplava. To je daleki odjek od 9576 izlivanja reka kojim se pozabavio Blošl, ali su rezultati obe studije slični. Italijanski istraživač je takođe došao do saznanja da su poplave bile češće u hladnijem periodu i da njihov broj raste u poslednje vreme.\nVeliki talasi poplavili su deo istočne obale Britanije 1953. godine (foto theconversation.com)\nKlimatolozi Kristijan Fister i Hajnc Voner skrenuli su pažnju da mnogi naučnici veruju kako su opažanja nastala pre upotrebe naprednih instrumenata subjektivna i manje pouzdana. Njihovo mišljenje je suprotno – provereni i kalibrisani podaci o vremenskim prilikama, dobijeni iz istorijskih izvora, mogu pružiti preciznost i prostorno-vremenski opseg kao retko koji metod. „Širom sveta postoji na hiljade tomova sa dnevnim zapažanjima, ali oni još uvek nisu analizirani u potrazi za informacijama o klimi. Hajde da se bacimo na posao“, rekli su pre gotovo dve decenje za Global Changes. Potraga, kao što vidimo, još uvek traje, a sa njom ostaje otvoreno i pitanje kako ćemo se sa rekama suočavati u budućnosti.\nNaslovna fotografija: newscientist.com\n#evropa #globalno zagrevanje #istorijski izvori #klima #naučnici #poplave


Januarske penzije biće uvećane po švajcarskoj formuli | Kamatica\nPočetna > vest > Januarske penzije biće uvećane po švajcarskoj formuli\nJanuarske penzije biće uvećane po švajcarskoj formuli\nTekst objavljen: 12.09.2020 18:00\nJanuarske penzije biće uvećane u skladu sa "švajcarskom formulom", saopštilo je Ministarstvo za rad, zapošljavanje, boračka i socijalna pitanja. Cilj je, kako je rekao ministar Zoran Đorđević, da se ostvari zacrtan plan da u 2025. godini prosečna penzija iznosi 440 EUR\n- Zahvaljujući svim merama preduzetim u proteklom periodu i postignutim ekonomskim rezultatima, sigurno je da će osnova koja je postignuta i trend rasta koji se beleži u broju zaposlenih i povećanju plata, a time i u naplati izvornih prihoda Fonda, omogućiti da se ostvari zacrtan plan da u 2025. godini prosečna penzija iznosi 440 EUR - rekao je Đorđević.\nDirektorka Fonda PIO Dragana Kalinović navela je da penzijski sistem poslednjih godina pokazuje kontinuirano pozitivno kretanje u skladu sa postignutom fiskalnom konsolidacijom.\n- Preduzetim merama stvoren je čvrst osnov za nastavak pozitivnog trenda i u narednim godinama. Zahvaljujući uspostavljenoj fiskalnoj disciplini, obezbeđen je stalni rast visine penzija kroz redovna usklađivanja, a takođe su uvedene i dodatne isplate penzionerima, ali bez narušavanja održivosti sistema. Prema tome, na održiv način se unapređuje rast standarda penzionera - rekla je Kalinović.\nŠvajcarska formula predviđa da se penzije 50% usklađuju sa inflacijom, a 50% sa rastom plata, podseća Beta.\njanuarska penzija penzije povećanje penzija švajcarska formula


Dačić i Pašek: Srbija važna članica Interparlamentarne unije - Politika - Dnevni list Danas\nPočetna » Vesti » Politika » Dačić i Pašek: Srbija važna članica Interparlamentarne unije\nDačić i Pašek: Srbija važna članica Interparlamentarne unije\nPredsednik Skupštine Srbije Ivica Dačić i predsednik Interparlamentarne unije Duarte Pašek saglasili su se danas da je Srbija važna članica te unije.\nNaveli su da se ona za nju zalaže od 19. veka.\nU Domu Narodne skupštine nakon zajedničkog sastanka, Pašek je zahvalio Dačiću na učlanjenju u uniju pre 130 godina, kao i na dobroj organizaciji posebnog sastanka unije u Srbiji 2019. godine, ali i zbog podrške srpskog parlamenta Pašeku da bude izabran za predsednika Interparlamentarne unije.\n„Znajte da imate prijatelja u predsedniku Interparlamentarne unije, možete me pozvati kada god smatrate da je neophodno da se reši neki problem, ili da se jednostavno utvrde i učvrste veze između vašeg parlamenta i Interparlamentarne unije“, kazao je Pašek novinarima.\nDodao je da je uvek moguće unaprediti odnose, da je Interparlamentarna unija uvek otvorena da razmotri kako da poveća relevantnost delegacije Srbije i države Srbije, kada je reč o učešću u uniji.\n„Ukoliko mislite da bi Interparlamentarna unija mogla da se uključi, da pomogne u rešavanje nekog regionalnog ili drugog rešenja – tu smo za vas“, naveo je Pašek.\nOn je kazao da su bilaterni odnosi Portugala i Srbije sjajni, ali da, ukoliko dođe do kamena spoticanja – njegova vrata su Skupštini Srbije otvorena.\nDačić je nakon sastanka kazao novinarima da je Srbija jedna od najaktivnijih članica Interparlamentarne unije, kao i da je reč o jednoj od prvih organizacija u koje se Srbija učlanila.\n„Interparlamentarna unija je najveći forum patrlamentaraca na svetu. Ona ima 179 država koje su predstavljene u šest političkih grupa i 13 regionalnih parlamentarnih skupština kao pridruženih članica“, rekao je Dačić.\nNajavio je da će se Pašek obratiti poslanicima na posebnoj sednici u četvrtak.\nDačić je zahvalio Pašeku na poseti i istakao da je on posetu realizovao u izuzetno kratkom roku.\nDuarte Pašekinterparlamentarna unijaIvica DačićBeograd


Puma hlače s manšetama | ePonuda.com\nPuma hlače s manšetama cene\nT7 Arhive pantalone s manšetama kompanije Puma Šifra proizvoda: 482045.\ncena 9.360,00 din\nT7 Arhive pantalone s manšetama kompanije Puma Šifra proizvoda: 482045\nEPonuda nije internet prodavnica već Vam omogućava da brzo i lako nađete Puma hlače s manšetama po najjeftinijoj ceni. Naš cilj je da kupci budu što bolje informisani o ponudi Puma hlače s manšetama na tržištu Srbije. Vrlo lako nalazite željeni proizvod za kategoriju Muške trenerke cene, ne morate da lutate od sajta do sajta za Puma Muške trenerke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Puma hlače s manšetama sa PRODAVCEM. EPonuda ne može da garantuje potpunu tačnost specifikacije i slika za Puma hlače s manšetama. Pre kupovine, podatke za Puma hlače s manšetama proverite na sajtu PROIZVOĐAČA.


Milorad Dodik, lider SNSD-a i član Predsjedništva BiH, kazao je kako je “problem RS što je samoodrživa i jedina koja može sama da funkcioniše za razliku od BiH i FBiH”. Nakon sastanaka s predsjedavajućim Skupštine Srbije Ivicom Dačićem, kazao je kako Dačić ima dosta razumijevanja za dešavanja u BiH”. Ponovo je govorio o odlukama koje NSRS treba donijeti kako bi “RS vratila svoje nadležnosti”.\n– Republika Srbija i Republika Srpska mogu same samostalno upravljati svojim ekonomijama i procesima. Mislim da je tu problem RS jer je samo ona tu samoodrživa i jedina koja može sama da funkcioniše, za razliku od BiH ili FBiH koja to ne može nikako. Jedino RS ima tu snagu. Zato se pokušava putem raznih odluka – visokog predstanvika i Ustavnog suda antiustavno, antidejtonski i kriminalno mijenjati pozicija RS. NSRS će donositi odluke u narednim danima da vrati ustavnu poziciju RS – rekao je Dodik.\n– Smatramo da je neophodno da se smijeni neodgovorni ministar odbrane BiH. Iz tog razloga ćemo otići tamo uvjereni da to neće dozvoliti muslimani i to je pokazna vježba i Šaroviću kako to izgleda kada hoćeš nešto da uradiš i da bi od njih nešto očekivao – rekao je Dodik.\n– Sada najednom oni hoće, a mi kao nećemo. Razgovarat ćemo, nije problem. Jedino nećemo razgovarati sa Schdimtom jer on nije visoki predstavnik – rekao je Dodik.


ZA HEKTAR PRVE KLASE SLEDI MNOGO VIŠE HEKTARA PAŠNJAKA | Agroservis\n> ZA HEKTAR PRVE KLASE SLEDI MNOGO VIŠE HEKTARA PAŠNJAKA\nIako se na taj propis dugo čekalo, s obzirom na to da je Zakon o vraćanju oduzete imovine i obeštećenje ostao nedorečen upravo u delu komasacije, prethodnih dana čule su se najave da će se ocena njegove ustavnosti tražiti na Ustavnom sudu jer grupa pravnih naslednika starih vlasnika poljoprivrednog zemljišta smatra da je ona unela pometnju u pravičnu naknadu. Naime, tvrde da je upravo ta uredba učinila kvalitetno zemljište nedostupnim za vraćanje pa naslednicima ostaju samo livade, pašnjaci i trščaci.\nNa problem vraćanja oduzetih poljoprivrednih njiva komasacijom prvi su ukazali Zrenjaninci, koji kao naslednici čekaju od 2012. godine da im one budu vraćene. Tvrde da je pre Uredbe bilo urađeno veštačenje, a njima ponuđene parcele za vraćanje koje su se „uklapale” s njihovim zahtevima, ali da im je posle rečeno da upravo te njive ne mogu dobiti, već su im ponudili zemljište trećerazrednog kvaliteta.\nIvan Erski iz Zrenjanina, pravni naslednik vlasnika kom je komasacijom oduzeto 12,5 hektara njiva prve i druge klase, smatra da se Zakon o vraćanju oduzete imovine ne može primenjivati selektivno, podsećajući na to da su neki već dobili obštećenje onako kako su tražili, a sada oni treba da se zadovolje onim što je ostalo. Po njegovom mišljenju, obrazloženje Ministarstva poljoprivrede da bivši vlasnici i njihovi naslednici neće moći sami da biraju koje parcele hoće jer država ima svoje interese i sama odlučuje o tome na kojem prostoru se zemljište može vratiti, ne može se prihvatiti, tim pre što je do sada činjeno drugačije.\nPredsednik Mreže za restituciju Mile Antić kaže za „Dnevnik” da se to udruženje zalaže za naturalni povraćaj oduzete imovine jer smatra da je to jedino pravično, a ujedno i najbolje rešenje, ali da smatra da pravni naslednici koji najavljuju da će tražiti ustavni osnov za Uredbu o vraćanju poljoprivrednog i šumskog zemljišta, gube iz vida da je reč o komasaciji i da se ona vraća na drugačiji način.\n– Ne želimo da sporimo pravo starim vlasnicima ili pravnim naslednicima da se bore za svoja prava u vezi s oduzetom imovinom, ali mora se znati da je reč o poljopriverednom zemljištu koje je bilo predmet komasacije – objašnjava Antić. – Kad je reč o komasaciji, nema mogućnosti da neko bira koju će njivu uzeti nazad, a koju neće. Naslednicima se nude njive koje nisu ničim opterećene i koje odmah mogu dobiti, a ne one koje bi oni hteli i na koje su se nameračili.\nNaš sagovornik dodaje da, kada u nekoj opštini nema dovoljno njiva ili drugog zemljišta koje je predmet potraživanja u postupku restitucije, stari vlasnici ili naslednici mogu dobiti parcele i u susednoj lokalnoj samoupravi, ali samo one koje su od Uprave za poljoprivredno zemljište namenjene vraćanju u postupku komasacije.\n– Drugim rečima, oni kojima su oduzete kvalitetne njive, a sada im ne mogu biti vraćene jer nisu dostupne, mogu dobiti poljoprivredno zemljište lošijeg kvaliteta, ali u znatno većoj kvadraturi ako je reč o pašnjacima, livadama... – navodi Antić.\nKako je za „Dnevnik” kazala direktorka Agencije za restituciju – područne jedinice Novi Sad Jasna Selaković, donošenje pomenute uredbe treba da u velikoj meri olakša i ubrza postupak restitucije kada je reč o vraćanju zemljišta u komasiranom području. Agenciji za restituciju, navela je ona, podneto je oko 8.600 zahteva za vraćanje oduzete imovine kojima se potražuje poljoprivredno zemljište koje je bilo predmet komasacije.\nProblem zaista postoji ukoliko se starim vlasnicima ili pravnim naslednicima vraća zemljište lošijeg kvaliteta u istoj kvadraturi sa njivama prvog i drugog reda. Međutim, kada oni za dobro zemljište dobijaju manje dobro ali u znatno većoj kvadraturi, onda tu problema ne bi trebalo da bude – zaključuje Antić.


- Važna tri boda, najvažnija u ovoj sezoni, su u igri. Ići ćemo svim silama na pobedu, da se pokažemo u što boljem svetlu. Probaćemo što ranije da dođemo do prednosti, da uvedemo utakmicu u miran tok i da na kraju imamo najlepše slavlje sa našim navijačima do sada. Isticali smo mnogo puta koliko nam je važno osvajanje titule, za to se pripremamo i borimo. Lideri smo na tabeli cele sezone i došlo je vreme da to i naplatimo u nedelju - rekao je Aleksa Vukanović.\n- Ovaj pogodak mi je posebno drag, jer sam zatresao mrežu u Novom Sadu posle mnogo godina. Mogu da budem zadovoljan svojim učinkom na prethodne dve utakmice, ali uvek zelim da se usavršavam i znam da će to tek doći na svoje i da će uslediti još više golova.\nOn se osvrnuo i na fantastičnu podršku koju je ekipa imala u Novom Sadu.\n- Pozdravljam i zahvaljujem se svim navijačima koji su bili u Novom Sadu i pozivam ih da i u nedelju budu uz nas. Bilo je teško prvih desetak minuta na susretu sa Vojvodinom, dok nismo ušli u ritam. Sve je bilo mnogo lakše posle prelepog gola koji je postigao Milan Pavkov, a sigurno nam je najviše prijalo slavlje ispod tribine na kraju. Gde god igramo imamo neverovatnu podršku, o atmosferi na Marakani nema potrebe trošiti reči. Verujem da ćemo se u nedelju zahvaliti našim navijačima na podršci osvajanjem šampionske titule - poručio je Vukanović.


Ovo je dokaz da mačke obožavaju lubenicu\nLubenica je jedna od omiljenih letnjih poslastica, između ostalog jer je i veoma dobra za rashlađivanje. A opet, mnogi su začuđeni time što i mačke vole lubenice.\nSvi koji su sumnjali u to da mačke vole da se zaslade lubenicom razuvereni su kada se na Jutjubu pojavila kompilacija mačaka koje uživaju u njoj.\nNeke su same naskočile na sto i dovršavaju parče, dok druge jedu iz ruku vlasnicima.\nPogledajte snimak i uverite se:\nInteraktivna nadgrobna ploča apsolutni HIT u Rusiji\nNa sajmu pogrebne opreme koji je nedavno održan u Moskvi u ponudi se našao i iSpomenik, nadgrobni spomenik na kojem se smenjuje niz pokojnikovih fotografija.\nNa samo 12 kilometara od Beograda je PLAŽA na koju ne možeš ni peškir da bacis, ali ljudi ne znaju da se kupaju na SVOJU ODGOVORNOST\nObezbeđenje SPC zaustavilo čelnike Novog Sada na obeležavanju godišnjice Novosadske racije\nZVER NA ČETIRI TOČKA Zavrteće vam se u glavi kad vidite koliko košta novi auto Saše Popovića


Vesti online / Vesti / Zanimljivosti / VIDEO: Putnici se prestravili kada su videli šta im je iznad glava, avion morao da sleti\nPrestravljeni putnici snimili su zmiju kako se migolji iznad sedišta na letu između Toreona i Meksiko Sitija.\n"Slepi putnik" izazvao paniku u avionu\nScena iz aviona podsećala je na holivudske horor filmove, a preplašeni putnici su poskakali sa svojih mesta kada su videli opasnu otrovnicu iznad jednog od sedišta.\nAvion je zbog ovog incidenta prinudno sleteo, a neželjenog putnika je preuzela kontrola životinja.\nVIDEO: Drogirani putnik pokušao da otvori vrata i iskoči iz aviona\nInače, ovo nije prvi takav incident Meksičke avio-kompanije. U oktobru 2012. na letu između Meksiko Sitija i Glazgova, zmija je pronađena pri dolasku na aerodrom u Škotskoj.\nZANIMLJIVOSTI Pijani piloti hteli da voze 250 putnika preko okeana\nZANIMLJIVOSTI VIDEO: Oluja nije dozvolila avionu da se prizemlji\nSVET Na ivici katastrofe: Putnički avion pogodila munja


Luis Frederik Karlton (Lewis Frederick Carlton), jedan od najvećih sportista sveta, rođen je u Birmingtonu, u Americi, 1961. godine. Atletikom se bavio od detinjstva, a profesionalnu karijeru započeo je na Hjustonskom univerzitetu, 1979. godine.\nLegenda svetske atletike postao je na Olimpijadi 1982. godine, kada je osvojio četiri zlatne medalje – u disciplinama trčanje na 100 metara, trčanje na 200 metara, skok u dalj i štafeta četiri puta 100 metara. Svoju dominaciju atletskim disciplinama nastavio je na Olimpijadi 1988. godine, kada je osvojio zlatne medalje u disciplinama trčanje na 100 metara i skok u dalj. Te godine, zlatnu medalju dobio je tek pošto je Ben Džonson, koji je pobedio u trci na 100 metara, diskvalifikovan zbog upotrebe doping sredstava.\nPoslednju olimpijsku medalju u karijeri osvojio je 1992. godine, pomalo neočekivano, u disciplini skok u dalj. Pored ovih medalja, osvojio je i niz zlatnih medalja u pomenutim disciplinama na važnim atletskim mitinzima. Više puta je obarao svetske rekorde, najviše u trčanju na 100 metara i u skoku u dalj.\nMnogima je u sećanju ostala 1996. godina, kada je na Olimpijadi osvojio srebrnu medalju u skoku u dalj posle maratonske borbe sa Pauelom: tada je svetski rekord u pomenutoj disciplini dva puta oboren u roku od samo deset minuta, dok prethodni svetski rekord nije bio obaran više od deset godina.\nPrivatni život Karla Luisa ostao je nepoznanica za javnost. Nikada ni u jednim novinama nije spominjan nijedan član njegove porodice, sem majke, kojoj je posvećivao osvojene medalje. Kada je bio na vrhuncu karijere, često je svojim nastupima u medijima uspešno gradio harizmatičnu ličnost, što je i ostao do kraja karijere. Danas se rekreativno bavi atletikom i trenira manje atletske klubove u Americi. Njegovo ime ostalo je u svetskoj sportskoj istoriji kao jedno od najvećih sportskih imena na svetu.


ČAJETINA: Sve više kontejnera u selima - UžiceMedia\nNaslovna Ekologija ČAJETINA: Sve više kontejnera u selima\nČAJETINA: Sve više kontejnera u selima\nSistem organizovanog upravljanja otpadom pokriva sto odsto teritorije Zlatibora, Čajetine ali i 19 seoskih mesnih zajednica.\nU opštini Čajetina sistem organizovanog upravljanja otpadom iz godine u godinu se sve više unapređuje jer je već godina prepoznat značaj zaštite životne sredine. Ali pored Zlatibora i Čajetine sve više pažnje se posvećuje seoskim sredinama gde je raspoređeno oko 80 velikih kontejnera.\n– Posebno nas raduje i činjenica da konstantno dobijamo nove zahteve za postavljanje kontejnera u različitim zaseocima. Kada iznova dobijamo zahteve to jednostavno znači da su naši sugrađani u seoskom području svesni činjenice da odlaganje otpada na pravilan način čini njihovu sredinu čistijom za život. Dodatno sve je i veća zainteresovanosti posetilica da borave u domaćinstvima, jer u seoskom turizmu nalaze mesto za odmor-istakla je\nVera Blagojević, iz KJP „Zlatibor“ Čajetina.\nIz ovog preduzeća najavljuju da će i ubuduće slediti nabavka novih kontejnera kako bi se ispoštovali svi zahtevi. Meštani to poštuju i puno se promenila generalna slika okoline Zlatibora.\nNesanitarna smetlišta skoro da ne postoje u većim gabaritima što automatski smanjuje iznos sredstava koja su potrebna za čišćenje, a to daje mogućnost preduzeću za nabavku novih kontejnera.\nU selima gde su ranije nastajala nehigijenska smetlišta pored puta, u koritu reke, na obalama, u blizini naseljenih delova sada su postavljeni kontejneri. Zahtevi konstantno stižu za nove kontejnerima iz svih mesnih zajednica , a nedavno su dodatni postavljeni u Sirogojnu, Trnavi, Tripkovi, Željinama, u Sušici gde je razvijena privreda, zatim u Semegnjevu, a potrebe su iskazali i iz Jablanice, LJubiša…\nU narednom periodu po komunikacionom planu KJP „Zlatibor“ sa korisnicima kroz različite akcije radiće na približavanju pravilnog načina odlaganja otpada. A posebno kad je u pitanju primarna selekcija.\nDodajmo, da je u 2017.godini kako bi uspostavili funkcionalni sistem rada nabavljen još jedan autosmećar i 65 velikih i malih kontejnera. Ukupna vrednost te opreme iznosila je oko šest miliona dinara.\nPrethodni tekstARSEN ĐURIĆ, zamenik predsednika opštine Čajetina: Put pogled u svet\nSledeći tekstSVEDOČENJA NOVINARA O PRITISCIMA: Medije kontrolišu političari i urednici\nKORAK BLIŽE KA PRVOJ EKOLOŠKOJ OPŠTINI Postrojenje za preradu otpadnih voda pušteno u probni rad\nDodeljene nagrade na foto konkursu Zelenog saveta ĐETINJA KAO INSPIRACIJA


Tabaković:Najsavremeniji platni sistem počeo sa radom - Studio B\nTabaković:Najsavremeniji platni sistem počeo sa radom\nTabaković:Najsavremeniji platni sistem počeo sa radom Tanjug\nEkonomijaEkonomija Pocetna 22. 10. 2018. 15:42:42\nSistem instant plaćanja, čiji je operator NBS počeo je danas sa radom, a guverner NBS Jorgovanka Tabaković kaže da je reč o najsavremenijem platnom sistemu, koji će raditi neprekidno – 24 sata dnevno, sedam dana u nedelji, 365 dana godišnje i omogućavaće prenos novčanih sredstava u roku od samo nekoliko sekundi.\n„To omogućava novi „instant“ platni sistem, koji je pušten u rad danas u 10 časova i zahvaljujući kojem smo stali u red sa vodećim finansijskim institucijama u svetu koje imaju takav sistem plaćanja. On bi se mogao identifikovati sa hitnim plaćanjima“, rekla je Tabaković za Tanjug.\nKako je istakla, danas su nalozi prolazili u vremenu od 0, 2 sekunde, a vreme koje se garantuje od momenta kada se uplati novac do momenta kada on legne na račun onome kome je uplaćen je dve do tri sekunde.\n„To je ta novina, revolucija u plaćanju. NBS je stvrorila infrastrukturu, svu kompletnu opremu, sistem povezivanja, i upoznavanje banaka sa tim da mozemo startovati sa takvim revolucionarnmim načinom plaćanja koji će biti u funkciji 24 sata svakog dana u godini“, objasnila je guverner.\nOd danas će u sistem biti uključene 24 od 28 banaka, a preostale banke: Inteza, Erste, Vojdvođanska i Pireus, priključiće se u taj sistem najkasnije do 1. aprila 2019. godine.\nTabaković ukazuje da je ova institucija prilikom uvodenja IPS NBS sistema posebno vodila računa o tome da naknade koje naplaćuje učesnicima u sistemu budu gotovo simbolične.\nNarodna banka Srbije je utvrdila da će naknada za izvršavanje naloga za prenos u IPS NBS sistemu, za banku platioca iznositi – četiri dinara.\nU slučaju plaćanja na prodajnom mestu trgovca, Narodna banka Srbije naplaćuje naknadu od banke trgovca, i ta naknada iznosi jedan dinar za plaćanje računa u iznosu do 600 dinara, odnosno dva dinara za plaćanje računa u iznosu više od 600 dinara.\nTabaković je rekla da je na uspostavljanju ovog sistema Narodna banka Srbije radila gotovo dve godine i da on predstavlja jedan od najznačajnijih projekata Narodne banke Srbije ikada.\nIPS NBS sistem značajno će olakšati prenos novčanih sredstava kako građanima, tako i privredi.\nZahvaljujući ovom sistemu biće moguce izvršiti prenos novčanih sredstava u dinarima, do iznosa od 300.000 dinara po transakciji, u roku od samo nekoliko sekundi.\nTo znači da će primalac novčanih sredstava, samo nekoliko sekundi nakon što platilac inicira platnu transakciju, imati novčana sredstva na raspolaganju.\nKorisnik prilikom plaćanja neće više morati da vodi računa da li je radni ili neradni dan, koje je doba dana i da li je ekspozitura banke u kojoj ima platni račun otvorena.\nOn će moći da plaća u bilo koje doba dana i to putem različitih kanala, u zavisnosti od toga šta mu njegova banka nudi, a opcije su brojne – pored šaltera, to su aplikacije za mobilno i elektronsko bankarstvo, kao i mogućnost da izvrši instant plaćanje na prodajnom mestu trgovca (fizičkom ili virtuelnom).\nTabaković kaže i da je ovaj sistem NBS uvela pre mnogih zemalja u Evropi.\n„Kad verujete u ono što radite i ne čekate da vas tuđe direktive, rokovi i članstvo u EU prisili na to nego kad verujete da radite stvar za koju znate da će biti od koristi građanima, i saradnike koji imaju dovoljno znanja i energije i kojima znači vasa podrška, onda vam nije tesko da to sprovedete u delo“, rekla je Tabaković.\nOne Response to “Tabaković:Najsavremeniji platni sistem počeo sa radom”\nоктобар 23, 2018 у 9:30 am\nA to sto je pola banaka popucalo juce zbog IP sistema?


Nikad više džeza, a manje sponzora - Kultura - Dnevni list Danas\nPočetna » Kultura » Nikad više džeza, a manje sponzora\n2Piše: Zorica Miladinović 12. jula 2019. 16.00 Izmenjeno: 16.08\nIstovremeno, on je i najopasniji za nas kao organizatore jer nikada nismo imali slabiji odziv sponzora, rekao je juče Ivan Blagojević, direktior internacionalnog festivala Nišvil, koji ove godine beleži 25. izdanje.\nNa prvoj konferenciji za novinare Nišvila 2019, koji će trajati od 2. do 11. avgusta, Blagojević je kazao da će na ovom „festivalu festivala“ biti odrđano 170 koncerata, među kojima po prvi put i 13 nastupa hip hop muzičara, prikazano 106 filmova i izvedeno 16 pozorišnih predstava, za publiku od sedam do 107 godina. Ukoliko bude lepo vreme, organizatori očekuju da će se i ove godine ponoviti prošlogodišnja posećenost, kada je neki od segmenata festivala videlo oko 200.000 ljudi.\nZvanični program Nišvila počinje 8. avgusta velikim nastupom na dva stejdža pet big bendova iz Srbije, Argentine, Bugarske i Hrvatske i jednim internacionalnim big bendom sa izvođačima iz zemalja našeg regiona, koji broje oko stotinu muzičara. Kao specijalni gosti nastupiće i proslavljeni pijanista, kompozitor i aranžer Lari Vučković iz San Franciska, koji je ovogodišnji dobitnik Nagrade Nišvila za životno delo. Sam festival počinje 2. avgusta premijerom predstave “Kako vam drago” Vlijema Šekspira u režiji Nikite Milivojevića, inače koprodukcije Nišvila i Narodnih pozorišta iz Niša i Kruševca.\n„Ovogodišnji džez hedlajneri su veliki svetski muzičari Dejvid Marej, Kristijan Skot, Kris Poter, Dejv Libman i Piter Erskin. Među takozvanim komercijalnim muzičarima- što uopšte ne znači da oni nisu umetnički izvođači, svakak su Masio Parker, Džo Mersa Marli, a pre svega Bob Geldof, koji će nastupiti poslednje večeri i verovatno privući najviše publike, a možda i Nišvil, koji je Gardijan proglasio za deset najznačajnijih džez festivala u Evropi, dovede i do drugih vodećih svetskih medija“, rekao je Blagojević.\nDirektor Nišvila je kazao da Nišvil košta 79 miliona dinara, ali da takav finansijski plan neće biti realizovan zbog manjka sponzora. On je kazao da je grad Niš izdvojio 33 miliona dinara, ali Ministarstvo kulture i informisanja- samo dva, a Ministarstvo turizma- samo tri miliona. Niti jedna od većih stranih kompanija koje su poslednjih godina došle neće finansijski podržati Nišvil, a od takve podrške je odustao i Leoni, koji je to do sada činio, nakon što je prethodno odustao Telekom. Dodao je da je zahvalan kompanijama Filip Moris i NIS, koje su osam godina podržavale festival, čime su doprinele njegovom opstanku.\n„Postoje ozbiljne predrasude sponzora, odnosno marketinških agencija koje rade za njih, da je umetnička muzika, kakva je džez, neatraktivna i marketinški nezanimljiva. Mada bi se i o tome moglo ozbiljno diskutovati, činjenica je da one zaboravljaju da Nišvil, zbog koncepta koji ima, privlači najširu publiku i da festival poseti na hiljada ljudi“, rekao je on.\nNišvil će i ove godine imatzi oko 300 mladih volontera iz zemlje i sveta. Komplet karata za festival košta 3750 dinara, polukomplet se prodaje za 2750, a dnevna karta staje 1750 dinara.\n„Na ovogodišnjem Nišville movie summit-u biće prikazamo 88 dugometražnih, kratkometražnih, eksperimentalnih i igranih revijalnih muzičkih i filmova iz nezavisdnih produkcija. Publika će moći da prisustvuje programima “Novi iranski film”, “Afrička panorama”, “Rock n roll na kvadrat” i programu ekološkog filma. Ona će između ostalog moći da vidi po prvi put filmove iz za nas nepoznatih kinematografija, kakve su ekvadorska, ugandska, sudanska ili kirgistanska. Ovaj program će otvoriti film “Pavaroti” oskarovca Rona Hauarda. Na konkurs Nišvila je inače stiglo 446 filmova“, rekao je Branislav Miltojević, umetnički direktor Nišville movie summit-a.\ndžez festival, NišvilNiš\nod 100 dinara poreza, uzetog nišlijama, kaže:\n12. jula 2019. u 16.47\ngradu se vrati deseti deo. Ostalo puni republičku kasu, pa ga ovi premandaju subvencionišući Srbijagas, beogradski novogodišnji kičeraj, kablomotačke i krojačke firme, propalu Er Srbiju i slične gubitaše. Kako se uzima niški novac, tako se omanda i svima drugima, a onda pretupa na sumnjive poslove zaključene na osnovu memoranduma o nekakvoj saradnji ili na nameštenim tenderima. Treba li da čudi što kablomotačke, krojačke i slične firme, koje subvencionišu našim novcem, iznose parice iz ove države, a ovde ni u šta ne ulažu? Ovo je zlatno doba, ono što su dinkićevci započeli, u saradnji sa demokratama, naprednjaci su doveli do savršanstva. Njih Nišvill ne interesuje, kao što nije interesovao ni demokrate. Nema jagnjića i prasića na ražnju, nema svadbarskog kupusa, nema tuča. Što bi iko bacao novac na pristojan festival na kome se ne bi osećao dobro? Nišvill nikada nije posetio ni jedan ministar kulture, niti bilo koji drugi, predsednik ili premijer. Ni ne treba da čudi što ne daju pare za Nišvill, čudi me to što ne traže da bude proglašen republičkom manifestacijom, kao što su nam i aerodrom oteli. Nije mala stvar biti među deset najznačajnih džez festivala u Evropi, a pri tom beograđani zapečatili ćup i čuvaju republičke pare za beogradske festivale i novogodošnji kičeraj.\nPostujem svaku muziku,ali džez forstival u Srbiji je nametanje strane kulture i muzike koja u muzici nema nikakve sličnosti sa našom.Koliko se sećam glavni sponzor na početku je bila USA ambasada


Posete iz Slovenije i Bosne i Hercegovine - Peštan\nPosete iz Slovenije i Bosne i Hercegovine\nProdubljivanje saradnje i održavanje pozitivnih poslovnih odnosa sa postojećim i potencijalnim saradnicima nam je uvek na prvom mestu. Zbog toga smo često u prilici da organizujemo druženje i grupne posete kompaniji, kako bismo na što bolji način predstavili ono čime se bavimo i prezentovali kako izgleda proizvodnja proizvoda sa kojima se naši saradnici susreću.\nPrethodne nedelje imali smo organizovane 2 grupe od preko 60 posetilaca. Predstavnici kompanija sa kojima sarađujemo, IKA iz Slovenije i Singularia iz Bosne i Hercegovine, organizovali su posetu svojih saradnika i instalatera i zajedno sa nama bili domaćini ovim grupama.\nU skladu sa prirodom posla ove grupe fokus u prezentaciji je bio na tehničkim karakteristikama naših proizvoda, procesima proizvodnje i kontrole kvaliteta gde su se inženjeri tehničke podrške potrudili da kompaniju i proizvodni asortiman predstave na što bolji način. Kada su pravi poznavaoci svog posla u pitanju uvek se pokrene kvalitetna diskusija i niz tehničkih pitanja na koja smo sa zadovoljstvom odgovorili.\nOvakve posete, naravno, ne mogu proći bez prijatnih druženja u restoranu, a pozitivni komentari zadovoljnih posetilaca nas uvek dodatno motivišu.


Zenit dočekuje francuski Lion u utakmici trećeg kola Grupe H Lige šampiona.\nRuska ekipa je, posle dva kola, prva na tabeli sa šest bodova, dok je Lion poslednji sa jednim osvojenim bodom.\n"Lion je jak, iskusan tim. Matje Valbuena, Aleksandr Lakazet i Rafel. Sve su to iskusni igrači. Na ovom nivou, veština jednog pojedinca može da bude važna, jer u samo nekoliko sekundi takav fudbaler može da okrene ishod meča", naveo je Viljaš-Boaš.\nUtakmica između Zenita i Liona igra se od 20.45 u Sankt Peterburgu.\nU drugoj utakmici trećeg kola Grupe H se sastaju Valensija i Gent.


Blokiranje reklamnih sadržaja u pretraživaču\nSurfovanje internetom mnogima predstavlja zabavu i način da se opustimo posle dugog dana, da saznamo nešto novo i da se informišemo u događanjima u zemlji i svetu.\nMeđutim, reklame koje se sve češće pojavljuju čim pristupite nekom sajtu veoma utiču na kvalitet iskustva surfovanja, a znaju i da iznerviraju. Zato pretraživači nude mogućnost blokiranja reklamnih sadržaja.\nGugl Hrom, kao jedan od najkorišćenijih pretraživača, bar na ovim prostorima, takođe nudi ovu opciju. Ipak, konstantno uvođenje novih ekstenzija radi boljeg iskustva korišćenja i varijeteta ponude za korisnike veoma utiče na blokiranje sadržaja. API koji Hrom trenutno koristi u okviru svojih ekstenzija je često bio na meti malicioznih aplikacija. Ovo je dovelo do masovnih žalbi korisnika a čak i pretnji tužbama.\nZato Hrom razvija novi API koji će biti manje ranjiv i koji će svojim radom dovesti do ubrzanja rada i funkcionalnosti pretraživača. Ove promene bi podrazumevale da ekstenzije više ne vrše same selekciju sadržaja koji bi trebalo blokirati, već bi samo pravile listu tih sadržaja, a Hrom bi dalje odlučivao šta se sa njima dešava.\nOvo bi zapravo od Hroma napravilo svojevrsni blokator sam po sebi, za šta eksperti tvrde da nema potrebe jer „ad-blockeri“ već to rade, a navodno ne utiču na funkcionalnost pretraživača.\nOstaje nam samo da vidimo šta će se dalje dešavati sa razvojem blokatora i ekstenzija u Gugl Hromu.


Stoltenberg: NATO ne želi novi hladni rat - Atlantski Savet Srbije\n„Zahvaljujući jedinstvu Evrope i Amerike omogućena je integracija jedinstvene Nemačke u Evropu i medjunarodnu zajednicu. Završen je Hladni rat bez ispaljenog metka i stvoreni su uslovi za ujedinjavanje Evrope“, izjavio je Jens Stoltenberg, prvi čovek NATO pakta, u svom govoru u „Kerber” fondaciji u Berlinu, povodom 30-godišnjice od rušenja Berlinskog zida. Stoltenberg je naglasio da je danas teško zamisliti da je Berlin nekada bio podeljen, da je Nemačka bila pocepana na dva dela i da je Evropa bila razjedinjena tokom Hladnog rata. Zbog toga je, po njegovim rečima, još važnije da se nikada ne zaboravi hrabrost nebrojenih ljudi u nekadašnjoj Istočnoj Nemačkoj i u komunističkim državama širom Evrope koji su se pobunili protiv ugnjetavanja i namernog širenja straha.\nPo rečima Stoltenberga, Nemačka zbog svoje prošlosti razume bolje od ostalih zemalja u Evropi važnost slobode i demokratije, a istorija Nemačke pokazuje važnost čvrstih veza između Evrope i Amerike. Zbog toga je 1949. godine stvoren NATO pakt, da bi bio brana protiv agresije i da bi omogućio da se evropske države medjusobno štite u skladu sa načelom „svi za jednog, i jedan za sve”. Stoltenberg je podsetio da je NATO 1955. godine proširio svoje obećanje o kolektivnoj zaštiti i na Zapadnu Nemačku. Dodao je da je to bio izuzetan gest poverenja s obziriom da je Zapadna Nemačka samo deset godina pre toga bila protivnik u ratu Americi, Engleskoj i drugim evropskim državama. Medjutim, to je po rečima Stoltenberga bio gest poverenja, učinjen da se ne bi ponavljale greške iz prošlosti.\nStoltenberg je dodao da je NATO bio i da je još uvek i politički, a ne samo vojni savez i da uspešno štiti mir i promoviše evropske vrednosti. Rekao je i da je integracija Zapadne Nemačke u tu organizaciju omogućila njen uspešan razvoj i na kraju dovela do njenog ponovnog ujedinjenja, uključivanja u Evropu i rušenja Berlinskog zida. Stoltenberg je podsetio na dva najveća izazova s kojima je posle toga bila suočena ujedinjena Evropa- rusko pripajanje Krima i odluka Rusije da počne da razmešta svoje rakete širom Evrope i prekine da poštuje odredbe INF sporazuma. Po njegovim rečima, NATO je zbog toga sproveo najveće jačanje svojih trupa posle Hladnog rata, a Evropska unija je odgovorila na neprihvatljivo ponašanje Rusije ekonomskim sankcijama. Sem toga, Amerika je takođe prekinula s poštovanjem odredbi INF sporazuma, što su podržale sve članice NATO pakta. Stoltenberg je dodao da će NATO učiniti sve da i dalje uspešno štiti gradjane evropskih država ali da neće odgovarati na neprihvatljivo rusko ponašanje na isti način, istim merama.\n„Ne želimo novu trku u naoružanju, razmeštanje naših raketa po Evropi i novi Hladni rat“, naglasio je Stoltenberg.\nPrevious Skandalozno: Rusija naplatila pomoć Srbiji\nNext Istraživanje CEAS-a: Građani Srbije za jačanje saradnje sa Rusijom i Kinom


ponedeljak, 27 januar 2020 10:14\nU zgradi Opštine Kovin, 24.januara, potpisan je Memorandum o saradnji između lokalne samouprave, koju predstavlja predsednica opštine, Sanja Petrović i kompanije ,,Mel tekstil", koju predstavlja direktor Sulejman Erdogan.\nDokument je zapravo predugovor sa investitorom iz Turske, čiji je dolazak u Kovin, podsećamo, najavila predsednica Vlade RS, Ana Brnabić, krajem prošle godine, prilikom otvaranja proširenog dela puta Kovin- Deliblato. Ovim memorandumom, Opština Kovin se obavezuje da investitoru izda poslovni prostor nekadašnje fabrike ,,Beko“ u Kovinu ,a zakupac se obavezuje da do kraja ove godine obuči i zaposli najmanje 100 radnika, a 200 radnika do 2022.godine. Opština Kovin saglasna je da pruži pomoć prilikom odabira i obuke radnika, kao i da s tim u vezi sarađuje sa Nacionalnom službom za zapošljavanje RS.\n,,Memorandum koji je potpisan definisan je tako da su u njemu ustanovljene obaveze naše opštine. Lokalna samouprava se obavezala, da će odmah po sticanju prava vlasništva, investitotru izdati u zakup poslovni prostor, da ćemo ga rekonstruisati i maksimalno sarađivati. Investitor se obavezuje da će fabriku registrovati u Kovinu i ove godine zaposliti 100 radnika, a u naredne godine još 200 radnika. Vlada RS će nam maksimalno pomoći da postanemo vlasnici nekadašnje fabrike „Beko“ , poslovnog prostora i zemljišta, kako bismo ubrzo krenuli u rekonstrukciju istog, a sve u skladu sa potrebama samog investitora“, izjavila je Sanja Petrović, predsednica Kovinske opštine.\nPrema rečima Erdogana prednost Srbije kao nove pozicije za njihovu fabriku jeste logistika: ,,Bliža nam je Evropa, lakše je da tu transportujemo i brže plasiramo Evropu“, rekao je Erdogan.\nMemorandumom se definišu aktivnosti koje će biti preduzete sa obe strane u cilju početka rada pogona Istanbulskog „Mel tekstila“ u tekućoj godini (na lokaciji nekadašnje fabrike Beko-Mladost). Planira se da Opština Kovin izda u zakup (na 10 godina, sa mogućnošću produžetka ugovora) oko 3.700 m2 poslovnog prostora nekadašnje fabrike „Beko“ u Kovinu i 2 hektara i 56 ari zemljišta na pripadajućem placu.\n,,Posle sada već nakoliko investitora koji su došli u Opštinu Kovin od 2015.godine, ovo je još jedan koji zapravo znači život i ostanak ovde", zaključila je predsednica opštine.\nViše iz ove kategorije « POTPISANI UGOVORI ZA DODELU SEOSKIH DOMAĆINSTAVA U OKVIRU PROJEKTA- LSG 4 LAP – TRAJNA REŠENJA ZA INTERNO RASELJENA LICA POVRATNIKE KROZ PARTNERSTVO OBELEŽEN SVETI SAVA U VRTIĆU »


Parada prešišala Montevideo, bog te video : Crveni tepih\nParada prešišala Montevideo, bog te video\nPosle ovog vikenda, film Parada Srđana Dragojevića prestigao je najuspešnije srpsko filmsko ostvarenje Montevideo, bog te video, čiji je scenarista takođe Dragojević – ukupnom gledanošću u regionu.\nParadu, koja se od prošle nedelje prikazuje i na teritoriji Federacije BIH, kao i već tri meseca u bioskopima Srbije, Hrvatske, Slovenije, Makedonije i Crne Gore, videlo je ukupno 520.000 gledalaca. Parada je pre\nU regionu, film je najpopularniji u Hrvatskoj, gde je već tri nedelje na vrhu gledanosti, sa više od 100 000 gledalaca.\n- Čopori beslovesnih huligana i šovinista sa raznih strana neće zaustaviti logičan proces saradnje i povezivanja. Kada mi neko počne rečenicu argumentom a oni su nama…, ja kažem, a šta mislite, zašto se u Šibeniku na kartu za Paradu čeka dva dana – izjavio je Srđan Dragojević.


Olimpijski komitet Srbije podržao inicijativu da golf tereni ostanu na Adi | Golf asocijacija Srbije\nOlimpijski komitet Srbije podržao inicijativu da golf tereni ostanu na Adi\n04. 03. 2016 Aktuelnosti, Članci, Vesti\n“Na ovom istom terenu stasavaju generacije mladih golfera koji predstavljaju bazu iz koje je kasnije moguće crpeti kvalitet i ostvariti vrhunski sportski rezultat. Za ovo je, pored stručnog kadra i kvalitetnih rekvizita, neophodan i odgovarajući teren, što su Golf asocijacija i Golf klub Beograd učinili, adaptacijom površine dela Ade Ciganlije, za ove namene”, piše u pismu Olimpijskog komiteta Srbije.\n“Golf asocijacija je član Olimpijskog komiteta Srbije, a ujedno i prepoznati nacionalni granski savez preko kog se ostvaruje opšti interes u oblasti golfa, sporta koji će se ponovo naći na programu Olimpijskih igara u Rio de Žaneiru ove godine. U saradnji sa Golf asocijacijom, OKS nastoji da u okviru svojih programa kontinuirano razvija i unapredi ovaj olimpijski sport, sa posebnim akcentom na razvoj mlađih kategorija koje predstavljaju budućnost golfa”, navedeno je u obraćanju Olimpijskog komiteta Srbije koje je potpisao predsednik Vlade Divac.\n“Iskreno se nadamo da će njihova inicijativa za očuvanje postojećeg golf terena, kao i naša podrška u tom smeru, naići na Vaše razumevanje, verujemo sa zajedničkim ciljem očuvanja i unapređenja uslova za dalji napredak golfa u našoj zemlji”, piše u pismu podrške inicijativi Golf asocijaciji Srbije.


Završen 5. CISM čelendž kup u planinskom trčanju\nZavršen 5. CISM čelendž kup u planinskom trčanju: Uz zvuke fanfara na svečanoj ceremonij dodela medalja, diploma i pehara na Kopaoniku je danas završen 5. CISM čelendž kup u planinskom trčanju – Kopaonik 2015.\nU ženskoj konkurenciji, prva je kroz cilj prošla kapetan Mihaela Prunduš pripadnica Oružanih snaga Rumunije, koja je trijumfovala i prethodne godine, ali ovoga puta ostvarivši bolji rezultat – 24 minuta i 26 sekundi.\nNajuspešniji u muškoj trci bio je profesionalni vojnik Aleš Žontar iz Oružanih snaga Slovenije.\nKada je reč o sveukupnom plasmanu, pobednik ovogodišnjeg takmičenja je ekipa Oružanh snaga Rumunije, sledi Vojska Srbije, a treće mesto je pripalo Vojsci Crne Gore, čijim predstavnicima je odličja uručio šef Delegacije Srbije pri CISM brigadni general Siniša Radović.\nČestitajući pobednicima, takmičarima, kao i organizatorima ovogodišnjeg takmičenja, general Radović je istakao da će Ministarstvo odbrane i Vojska Srbije sa institucijama koje su podržale ovu manifestaciju regionalnog karaktera nastaviti takve aktivnosti uz moto CISM – prijateljstvo kroz sport.\nU oštroj konkurenciji, i ove godine pripadnici Vojske Srbije ostvarili su zadovoljavajuće rezultate – bronzano odličje u ženskoj konkurenciji osvojila je poručnica Nevena Jovanović, četvrta kroz cilj prošla je Mariana Lukić Čegar, trku je uspešno završila i profesionalni vojnik Ivana Petrović. Ovakvim rezultatima, pripadnice naše Vojske zauzele su drugo mesto u ekipnom plasmanu u ženskoj konkurenciji.\nNajuspešniji u konkurenciji muškaraca bio profesionalni vojnik Miroslav Marković, koji je zauzeo četvrto mesto, a trku su uspešno završili i major Aleksandar Neševski, poručnik Aleksandar Milosavljević, kao i stariji vodnik prve klase Dalibor Anđelković. Kao i koleginice, ekipno su u muškoj konkurenciji zauzeli drugo mesto.\nOve godine takmičenje u planinskom trčanju na Kopaoniku okupilo je 75 takmičara koji su za cilj imali savladavanje zahtevne planinske staze, koja je za muškarce iznosila 8,8 kilometara, odnosno tri kruga, i za žene 6 kilometara, odnosno dva kruga, a uz domaćina Vojsku Srbije, snage su odmeravali takmičari oružanih snaga Bosne i Hercegovine, Rumunije, Slovenije i Crne Gore.


Orban je, na 27. kongresu partije Fides u Budimpešti, rekao da Mađarskoj preti „imperija“ američkog milijardera Džordža Soroša jer sprečava realizaciju njegovog plana da nacionalne države pretvori u „stvar prošlosti“ i zameni ih Evropom s mešovitim stanovništvom, prenos MTI.\nKako je mađarski premijer istakao, zagovornici tog plana „žele da smene vlade koje zastupaju nacionalne interese, uključujući mađarsku vladu“.\nOrban je naveo i da su migracije samo sredstvo u „Soroševom planu“ sa ciljem slabljenja nacionalnih država i eliminisanja hrišćanske kulture jednom za svagda.\n„Od toga moramo da odbranimo Mađarsku“, zaključio je Orban, dodavši da Sorošev plan u velikoj meri ugrožava bezbednost, pri čemu je podsetio na česte terorističke napade, porast kriminala i nasilja nad ženama i novi talas antisemitizma u evropskim zemljama koje su naklonjene migracijama.\nAmerički milijarder Džordž Soroš tvrdi da bi Evropa trebalo da primi nekoliko miliona migranata svake godine i da od njega uzima zajmove i do 100 milijardi evra, jer to je „dobar biznis“, rekao je danas šef poslaničke grupe mađarske vladajuće stranke Fides Lajoš Keša.\nIzvor: djelomično TANJUG


Autor: Andrija Mitić Datum objave: 06.12.2021. Foto: USA Today\nFiniks Sansi su nastavili gde su stali prošle sezone i nakon velikog NBA finala i ove sezone hrabro koračaju da ponove isti uspeh. Nakon nesigurnog početka i učinka 1-3 u prva četiri meča, mnogi su pomislili da možda ove sezone će se vratiti starim navikama i da je pobednički mentalitet od prošle sezone u trenutku nestao.\nMeđutim, od tog trenutka kreće impresivna serija gde su redom padali:\nNju Orleans 112:100\nSan Antonio 115:111\nGolden Stejt 104:96\nPobedom nad Golden Stejtom su izjednačili rekord kluba po broju uzastopnih pobeda, a u narednom meču protiv Detriota postavili novi od 18 vezanih pobeda. Niz je prekinuo Golden Stejt koji im se pre nekoliko noći na domaćem parketu osvetio za poraz u Arizoni i slavio rezultatom 118:96.\nTokom ove impresivne serije Finiks nije doživeo poraz u novembru pa se time pohvalio i jedan od najboljih igrača ekipe Devin Buker na Tviteru uz kratku konstataciju “Novembar bez poraza”.\nTrenutnim igrama i formom Sansi pokazuju da prošla sezona nije bila slučajnost i da će ove gledati da isprave i učine još jedan korak koji im je nedostajao prošle sezone. Početak možda novog rekordnog niza imaće naredne noći kada dočekuju San Antonio.


RTS :: Protest DSS-a protiv predloga sporazuma\nPolitika Protest DSS-a protiv predloga sporazuma\nponedeljak, 22. apr 2013, 15:44 -> 17:34\nProtest DSS-a protiv predloga sporazuma\nPredstavnici DSS-a predali Vladi Srbije zahtev u kome ta stranka traži raspisivanje referenduma na kome bi se građani izjasnili o predlogu briselskog sporazuma.\nDemokratska stranka Srbije predala je Vladi Srbije zahtev u kome ta stranka traži raspisivanje referenduma na kome bi se građani izjasnili o predlogu briselskog sporazuma, prenosi Tanjug.\nU zahtevu DSS traži od Vlade Srbije i predsednika Srbije da podnesu ostavke zbog briselskog sporazuma.\nLider DSS-a Vojislav Koštunica rekao je nakon protestne šetnje i predaje zahteva da ta stranka traži referendum na kojem bi se narod izjasnio o sporazumu kojim se, kako tvrdi, zaokružuje lažna država Kosovo.\n"Reč je pala - a ona glasi referendum, kako bi se narod izjasnio da li na Kosovu postoji Srbija ili ne", rekao je Koštunica.\nKako tvrdi Koštunica, vlast do sada nije zvanično objavila tekst predloga sporazuma zato što se u tom sporazumu nigde ne spominje Srbija njen ustav i zakoni, kao ni Rezolucija 1244 veće se umesto toga spominju kosovski ustav i zakoni.\n"Treba da dobiju datum, treba da se Srbija usreći datumom. Pogledajte kako su se u EU usrećili Španija, Grčka i Kipar. I onda ponavljaju da će dobijanje datuma privući investitore", rekao je Koštunica i dodao da iz EU mogu stići samo nove pretnje i ucene i novi pokušaji komadanja i drobljenja Srbije.\nOn je poručio i da ovo nije prvi protest i rekao: "Tek smo počeli, a znate kako se kaže - Srbija se umirit' ne može".\nKoštunica je pozdravio Srbe na Kosovu i Metohiji koji su danas ošnovali svoju Skupštinu opština i poručio da oni državu Srbiju brane na Kosovu dok, kako kaže, aktuelna vlast uništava državu Srbiju na Kosovu.\nUčesnici protestnog skupa "Nije gotovo - narod se pita" krenuli su od Filozofskog fakulteta do Vlade Srbije, a dok su prolazili pored predsedništva Srbije koje su obezbeđivale policijske snage vikali "Izdaja", dok su ispred Vlade vikali "Ostavke", "Izdaja", "Izdali ste Kosovo", "Ustala je Srbija".\nSkupu su se priključile i pristalice pokreta Dveri i Srpskog sabora Zavetnici, kao i pristalice Obraza, a učesnici protesta su nosili zastave DSS-a, Srbije kao i transparente na kojima između ostalog piše "Nije gotovo - narod se pita", "Branimo Srbiju", "Kosovo je Srbija".\nZbog protesta saobraćaj u ulici Kneza Miloša kod Vlade Srbije neko vreme bio je u prekidu.\n(ponedeljak, 22. apr 2013, 22:58) - Nesta [neregistrovani]\nUz dužno poštovanje za akademsko zvanje gospodina Koštunice, prosto mi se nameće stalno jedna ista misao:"Profesore, politika nije za taj profil ljudi. Bilo ih je i svi su promašili temu..."Bez obzira na situaciju, zadatke, probleme, muke, čovek vrti jednu istu ploču, a da joj čak i ne promeni stranu povremeno.Ustav je važan, nesporno, ali on postoji radi ljudi, a ne samo kao spomenik visokog znanja malog broja pozvanih.I javnost u Srbiji stalno mora da sluša slogan "Kosovo je Srbija".I jedni isti to viču iz Beograda, a da ništa nisu uradili da se to ostvari!I kako da se taj slogan ostvari?Dokle će većina Srba u Srbiji da budu zatočenici manjine?Hoće li oni to?A u Evropi kojoj stremimo se brišu granice!\n(ponedeljak, 22. apr 2013, 20:33) - anonymous [neregistrovani]\nДобро,можда и буде референдум, а народ на том референдуму подржи ову Владу, питам, шта ће\nонда да радимо?...Хоћемо ли протестовати даље,\nратовати или шта даље?...Шта постижемо тиме?.\n(ponedeljak, 22. apr 2013, 20:26) - anonymous [neregistrovani]\nNarod ce na referndumu glasati onako kako politicki lideri kazu da treba da se glasa. U EU nemamo sta da trazimo, ali nam datum treba, da privucemo investicije.\n(ponedeljak, 22. apr 2013, 20:12) - Deutsche Welle [neregistrovani]\nE pa neće biti baš tako!Onaj ko se smatra državljaninom Srbije,ima i OBAVEZU da poštuje odluke njene Vlade i Skupštine kao i svi ostali građani...\n(ponedeljak, 22. apr 2013, 19:32) - anonymous [neregistrovani]\nRe: RE; da, da\nCuj referendum na severu Kosova?Sporazum se tice Srbije, a na severu Kosova ako ne zele neka ne prihvataju ponudjeno, pa neka im Zapad nametne gore uslove silom, ali bar ostatak Srbije nece ispastati zbog njih.1941.zbog usijanih glava Srbi su platili milionsku cenu u ljudskim zivotima, kada je u prevratu uklonjen knez Pavle. Srbi iz Krajine proterani kada je odbijen mirovni ugovor koji bi Srbima u Hrvatskoj garantovao ogromnu autonomiju, pa su sada razbacani po svetu, a oni sto su ostali ne mogu ni cirilicom da se potpisu.Sve sto su usijane glave odbijale, Srbi kao narod su placali veoma skupo.Oni koji su sad protiv ovog sporazuma su oportunisti i zaludjeni idealisti...\n(ponedeljak, 22. apr 2013, 18:57) - anonymous [neregistrovani]\nSe svih referenduma u SFRJ pre rata sta su ti referendumi doneli.\n(ponedeljak, 22. apr 2013, 18:34) - anonymous [neregistrovani]\nKoristi srpsku nesrecu za svoju politicku promociju.Ako se ne potpise sporazum, bice isto kao sa Srbima iz Srpske Krajine, napustice Kosovo.Braco sa Kosova, prihvatite ovo kao sto su Srbi u Bosni bili pametni pa slozno i polako.Ovako ako bude kao DSS prica, opet ce nas nesloga razbiti...\n(ponedeljak, 22. apr 2013, 18:19) - milun mladenovic [neregistrovani]\n..ovaj koji je godinama bio ne-obavesten se probudio i sad je naj-obavesten..(neznam ko daje za pravo politicaru da bude neobavesten?)....kad je moglo bolje sto nije uradio za sve te godine dok je bio na vlasti?.Puna podrska Vladi i dogovoru..\n(ponedeljak, 22. apr 2013, 18:09) - anonymous [neregistrovani]\nsu u teskom polozaju ali moraju da shvate da ih samo jaka Srbija moze odrzati u poziciji koja ce im omoguti da imaju prava koja im se sada nude inace cemo svi zajedno propasti .\n(ponedeljak, 22. apr 2013, 18:07) - anonymous [neregistrovani]\nOnda neka oni odlučuju za sebe ali ne i za statak Srbije.Ako će da se ogluše o Beograd i da samoinicijativno ponište sporazum, onda Beograd ne bi trebalo da trpi posledice takvog ponašanja, kao i građani koji ne žive na Kosovu.Vučić je bio izuzetno jasan, a ko je hteo da sluša on je i mogao da čuje šta je imao da kaže.


Dani polja uz Mladenovčane – Info M\nPočetna / Poljoprivreda / Dani polja uz Mladenovčane\nDani polja uz Mladenovčane\nN. Stanković 5. септембра 2017.\tPoljoprivreda Ostavite komentar 1,061 pregleda\nGradska opština Mladenovac i Poljprivredna savetodavna i stručna služba Mladenovac organizovali su za mladenovačke poljoprivrednike posetu manifestaciji jesenji Dani polja koja se održala 1. septembra u Novom Sadu.\nTradicionalni događaj, u organizaciji Instituta za ratarstvo i povrtarstvo Novi Sad, koji se održava svake godine, poznat kao jesenji Dan polja, bio je povod da se na Rimskim šančevima okupi preko hiljadu domaćih i stranih posetilaca. Institut za ratarstvo i povrtarstvo, kao najveća naučna institucija i lider u oblasti stvaranja novih sorti i hibrida ratarskih i povrtarskih kultura, prikazao je rezultate svog višedecenijskog naučno-istraživačkog rada.\nPokraj oglednih polja kukuruza, soje, industrijskog bilja (suncokreta i šećerne repe), alternativnih kultura i organske proizvodnje postavljeni su autentično uređeni štandovi odeljenja istoimenih biljnih kultura, kao i izložbeni prostori Laboratorije za ispitivanje semena i Laboratorije za zemljište i agroekologiju. Stručnjaci Instituta su na štandovima Odeljenja za strna žita, Odeljenja za povrtarstvo i Odeljenja za krmno bilje pružali zainteresovanim posetiocima sve potrebne informacije i savete.\nNakon oficijelnog dela usledio je obilazak demo ogleda kukuruza, suncokreta, soje, šećerne repe i alternativnih kultura, a zatim i kvalitetan kulturno-umetnički program uz nastup vojvođanskog benda „Garavi sokak“.\nPrethodno Solidnost i GO Mladenovac na istom zadatku/Video/\nSledeće Novine u izmenama i dopunama zakona o poljoprivrednom zemljištu


G. Bogdanović: Vlada jedinstvena po pitanju Kosova\n“Ako neko moje javno razumevanje za stav dela kosmetskih Srba tumači kao nezvaničnu podršku Vlade izlasku na izbore - neka bude tako”, izjavio je ministar za Kosovo i Metohiju Goran Bogdanović, ističući da je stav Vlade Srbije da ne postoje uslovi da Srbi izađu na izbore, rezultat opsežnih konsultacija i analiza.\n’Kada se uzme u obzir i predvečerje dijaloga, mi ne želimo da povlačimo potez koji bi možda bio shvaćen kao podrška ili priznanje nezavisnosti Kosova’, rekao je Bogdanović u razgovoru za Politiku. U objašnjenju šta znači ’nisu se stekli uslovi’, on navodi da s jedne strane, izbore organizuje entitet koji ne priznajemo, dok, s druge strane, međunarodna zajednica ovim izborima nije dala bilo kakav okvir koji bi bio prihvatljiv za srpsku zajednicu. “Vlada je kompaktna i jedinstvena u politici prema Kosovu i Metohiji’, izričit je Bogdanović, koji smatra da svaka stranka može da da svoje mišljenje, ali to ne znači da je vlada nejedinstvena. Bogdanović je naveo da razume stav predstavnika Srba koji smatraju da na izbore treba da izađu i da umesto da Priština postavlja nekoliko svojih ’kooperatvnih Srba’ oni treba da imaju svoje istinske predstavnike u kosovskim institucijama. ’Taj realni strah, posebno Srba južno od Ibra, apsolutno razumem. Ako neko moje javno razumevanje za stav dela kosmetskih Srba tumači kao nezvaničnu podršku vlade- neka bude tako. Međutim, moj stav proizlazi iz teškog položaja kosmetskih Srba i sopstvenog demokratskog potencijala’, napomenuo je Bogdanović. On je podvukao da svi u vladi smatraju da nikoga ko izađe na te izbore ne treba sankcionisati. Govoreći o dijalogu Beograda i Prištini, ministar za Kosovo i Metohiju smatra da je važno da on što pre počne i to u konstruktivnoj atmosferi. ’Krenućemo od lakših ka težim i složenijim pitanjima i svako pitanje će doći na red, pa i status. Ali sve u svoje vreme. Nema zabranjenih tema’, smatra Bogdanović. On je ocenio da albanski političai na Kosovu više nemaju toliko jaku podršku međunarodne zajednice, kao što su imali u Beču 2006. i 2007. godine, ’kada su imali unapred obećan ishod’. ’Međutim, posle usvajanja rezolucije u saglasnosti sa EU stvari se menjaju. Neću reći da idu u našu korist, ali svakako se ide ka stvaranju normalnih uslova za vođenje dijaloga’, zaključio je Bogdanović.


Željka Cvijanović bacila rukavicu u lice "političkom Sarajevu"\nCvijanović nastavlja po starom\nCvijanović je istaknula da je prošlu godinu obilježila pandemija, ali i zdravstveni radnici koji su ljudima pomogli da uđu u novu godinu sa sviješću da im treba zaštita, ali i znajući da su bolnice opremljene, te da imaju kvalificirano osoblje.\n„Mora postojati uska veza između privrede i institucija. “Prošle godine naša privreda je dobila značajnu podršku Vlade RS, s namjerom da zadržimo naše poslovanje, ali prije svega da zadržimo radna mjesta”, rekla je Cvijanović za RTRS.\nIstaknula je da je nezadovoljna radom organizacija na nivou BiH, jer, kako je rekla, umjesto mjesta za potpunu koordinaciju kako bi se pronašlo rješenje problema, tamo su nametnute određene političke teme, kojima se ne rješavaju problemi.\n“U političkom Sarajevu ljudi se bave zašto RS i Srbija žele graditi hidroelektrane, što znači energetsku neovisnost i bolji izvoz, više radnih mjesta. To im predstavlja problem, jer ih uznemirava činjenica da se Srpska i Srbija sarađuju u važnom projektu, a svu svoju političku energiju posvetit će da to ospore”, rekla je Cvijanović.\nPrevious article Ne može samostalno disati, Abdulah Sidran se oglasio nakon izlaska iz bolnice: “Prošao sam kroz tunel između života i smrti”\nNext article Institut za istraživanje genocida Kanada otkriva pravu istinu o tzv. danu RS\nObjavila status pun mržnje i uvreda prema muslimanima


Direktor Fonda za zaštitu okoliša FBiH Fuad Čibukčić i njegovi saradnici danas su u Mostaru razgovarali sa stručnim timom „Aluminija“ d.d. Mostar nakon što je ova kompanija Fondu uputila informaciju o prestanku rada i mogućim posljedicama na okoliš.\nČibukčić i njegovi saradnici u Mostaru su upoznati s problemom naglog gašenja pogona tj. isključenja električne energije i mogućim posljedicama na ljude i okoliš.\nCijeneći njihovu zabrinutost, direktor Čibukčić je naglasio kako je potrebno sa ovim problemom detaljnije upoznati sve nadležne federalne i kantonalne institucije za oblast zaštite okoliša, kao i federalnu urbanističko-ekološku inspekciju.\nFond, kao finansijska institucija, može u skladu s odlukom Vlade FBiH, a u skladu s mogućnostima, sufinansirati hitne mjere koje se odnose na zaštitu okoliša.\nIsto tako, prema odgovarajućem zahtjevu, moguće je i sufinansiranje interventnih mjera u svrhu otklanjanja potencijalne opasnosti od nastanka štete u okolišu, a prema odgovarajućem programu zaštite ili sanacije.


Tri žrtve zike u Venecueli, u Australiji obolela trudnica\n12. februara 2016. 09:58\nPredsednik Venecuele Nikolas Maduro je objavio sinoć da je troje ljudi u toj zemlji preminulo od komplikacija uzrokovanih virusom zika, što su prve žrtve u Venecueli koje su preminule od posledica tog virusa koji se prenosi ubodom komarca.\nMaduro je u obraćanju na nacionalnoj televiziji rekao da je u Venecueli potvrđeno 319 slučajeva virusa zika i dodao: “Nažalost, troje ljudi je preminulo od tog virusa”, prenela je agencija AFP.\nPredsednik Venecuele je naveo da se 68 pacijenata sa komplikacijama od virusa zika nalazi na intenzivnoj nezi i istakao da su Venecueli potrebni lekovi kako bi lečila te pacijente.\nOn je dodao da je između 5. novembra i 8. februara u Venecueli prijavljen 5.221 slučaj zike i zahvalio se vladama i ambasadama Indije, Kube, Kine, Irana i Brazila na podrši u obezbeđenju lekova i “na mnogo čemu drugome”.\nZika virus – u susret Olimpijadi\nŠtajner: Nema straha među srpskim sportistima\nZika virus hara Portorikom – Amerika u panici\nIstovremeno je u Australiji virus zika dijagnostifikovan kod jedne trudnice, što je drugi slučaj u toj zemlji da je zikom zaražena žena u drugom stanju.\nAustralijske vlasti ističu da je žena zaražena u inostranstvu i da nema opasnosti po javno zdravlje u toj zemlji.\n“Ženi iz savezne države Viktorija, koja je trudna, ove je nedelje utvđeno da je zaražena virusom zika, nakon što se vratila iz zemlje gde je ta bolest raširena. Virusa zika nema kod komaraca na području Australije, ali savetujemo ljudima, a posebno trudnicama, da ne putuju u zemlje gde je taj virus prisutan”, izjavila je ministarka zdravlja države Viktorija DŽil Henesi.\nVelika većina zaraženih virusom zike ima blagu kliničku sliku, ali je virus doveden u vezu sa značajnim rastom broja dece koja se rađaju sa mikrocefalijom, a čije su majke zaražene zikom.\nDržava koja je najviše pogođena ovom bolešću je Brazil, gde je od početka 2015. godine registrovano 1,5 miliona slučajeva virusa zika.\nBrazilska vlada je najavila da će sutra oko 220.000 vojnika deliti letke od vrata do vrata, u svrhu obaveštavanja građana da će se održati masivna kampanja špricanja insekticida u čitavoj zemlji.\n“Moramo da zaštitimo stanovništvo, a posebno trudnice, sportiste i turiste koji će prisustvovati Olimpijskim igrama” u Rio de Žaneiru u avgustu, izjavio je sinoć na konferenciji za štampu brazilski ministar odbrane Aldo Rebelo.\nVojnici će obići tri miliona domaćinstava u 350 gradova širom Brazila i podeliti letke na kojima piše da se u kućama može naći mnogo mesta gde se razmnožavaju komarci, poput saksija sa cvećem koje su previše zalivene vodom.\nOko 50.000 brazilskih vojnika će od ponedeljka do četvrtka, zajedno sa opštinskim zdravstvenim radnicima, prskati kuće insekticidima i larvicidima kako bi se unišila legla tigrastih komaraca, koji ne šire samo virus zika, već i druge bolesti poput denga i žute groznice.


UBICA IZ KOLORADA PRVI PUT PRED SUDOM Ušao u supermarket i ubio 10 ljudi, a sada njegovi advokati traže procenu mentalnog stanja – Srbija NASA Zemlja\nUBICA IZ KOLORADA PRVI PUT PRED SUDOM Ušao u supermarket i ubio 10 ljudi, a sada njegovi advokati traže procenu mentalnog stanja\nby srbijanasazemlja March 26, 2021, 6:46 am 1.9k Views\nAhmad Al Alivi Alisa (21), osumnjičeni za napad u supermarketu u Bolderu u Koloradu, u kojem je ubijeno 10 osoba, uključujući mladića srpskog porekla Nevena Stanišića, prvi put se u četvrtak pojavio pred sudom, a njegov advokat tražio je zdravstvenu procenu njegovog mentalnog stanja.\nNa zahtev advokata osumnjičenog Ketrin Herold naredno saslušanje neće biti zakazano u sledeća dva do tri meseca kako bi se omogućilo odbrani da proceni mentalno zdravlje osumnjičenog i dokaze, koje su prikupili istražitelji.\nOsumnjičeni za napad nije govorio tokom kratkog saslušanja, osim što je potvrdno odgovorio kada ga je sudija obavestio da je optužen za ubistvo tokom napada, u kojem je ubijen i jedan policajac, kao i za pokušaj ubistva zbog navodnog pucanja na drugog policajca, koji nije povređen.\nOkružni tužilac Boldera Majkl Doerti rekao je da vlasti planiraju da podignu i dodatne optužbe, ali nije precizirao šta ce one sadržati.\nAlisa se nije izjasnio o krivici, a nalazi se u zatvoru, bez prava na kauciju.\nNeimenovani zvaničnik policije rekao je za AP da je porodica osumnjičenog prenela istražiteljima da veruju da Alisa pati od neke vrste mentalne bolesti.\nU međuvremenu, kako prenosi Glas Amerike, porodica ubijenog Nevena Stanišića zahvalila je prijateljima, susedima, svojoj crkvi i lokalnim vlastima, kao i široj srpskoj zajednici u SAD, na podršci i izrazima saučešća.\nSaopšteno je da će Stanišić biti sahranjen u subotu, u krugu porodice u Lejkvudu. Porodica Stanišić je pozvala medije da poštuju njihovu privatnost.\nIspred crkve Svetog Jovana Krstitelja u Lejkvudu ljudi ostavljaju sveće i odaju poštu Stanišiću.\nVučić i Brnabić čestitali Đokoviću: Još mnogo velikih pobeda u budućnosti


Severnokorejski general: U svakom trenutku može da bukne rat sa Amerikom - Sputnjik Srbija\n00:20 28 Januar 2020\nSevernokorejski general: U svakom trenutku može da bukne rat sa Amerikom\n18:44 04.12.2019 Preuzmite kraći link\nPrimirje između SAD i Severne Koreje može u bilo kom momentu da preraste u oružani sukob velikih razmera, navodi se u saopštenju načelnika Generalštaba Korejske narodne armije Pak Džong Konga, koje je objavila Centralna telegrafska agencija Koreje.\n„Severna Koreja i SAD tehnički se nalaze u stanju rata, a primirje se u svakom trenutku može pretvoriti u oružani sukob velikih razmera, i to zbog bilo čega“, navodi se u tekstu.\n„Upotreba oružanih snaga protiv Severne Koreje bila bi strašna stvar za SAD“, upozorio je načelnik.\nPrema pisanju korejskih medija, predsednik Severne Koreje „bio je veoma nezadovoljan“ vešću da je Tramp na sastanku lidera zemalja NATO-a dao „nezamislivu izjavu“ u vezi sa Severnom Korejom.\n„Veoma smo razočarani izjavom američkog predsednika o mogućnosti primene oružja protiv naše zemlje“, dodao je načelnik Generalštaba.\nOn je ocenio da „takav stav i hvalisanje mogu naštetiti samom američkom lideru“.\nRanije je američki predsednik Donald Tramp rekao da dobri odnosi sa liderom Severne Koreje Kim Džong Unom neće sprečiti SAD da primene oružje protiv te zemlje, u slučaju potrebe.\nrat, SAD, severna koreja